ZAKON O JAVNOM BELEŽNIŠTVU: Od kada postoji Komora notara nije podneta nijedna prijava protiv beležnika zbog neizdavanja fiskalnog računa. Sastavni deo svake klauzule kojom se potvrđuje ugovor jeste troškovnik u kojem bi trebalo da bude taksativno navedeno koliko su koštale notarske usluge. Sve što je pobrojano u klauzuli mora da bude otkucano na fiskalnom računu. To znači da na kraju svakog kupoprodajnog ugovora koji je overen kod beležnika mora da bude navedeno koliko je novca ta osoba ostavila u kancelariji notara\nKada je Beograđanka M. J. pokušavala unapred da izračuna koliko će je koštati podizanje bankarskog kredita za kupovinu trosobnog stana nije ni sanjala da će usluge javnog beležnika morati da plati gotovo 500 evra, tačnije 57.000 dinara.\nBudući da je stan, koji je vredan 54.000 evra, kupila na kredit morala je da prikupi i overi više dokumenata nego što je planirala. Iznenađenje je usledilo kada joj je notar naplatio 36.000 dinara za izradu predugovora i ugovora, ne želeći da prihvati njen ugovor.\nZa ovu uslugu, kako tvrdi, nije dobila fiskalni račun, iako je na tome insistirala. Overa ugovora koštala je dodatnih 10.800 dinara, a još oko 7.000 dinara platila je overavanje založne izjave i ostalih dokumenta.\n– Suprug i ja smo tražili račun, ali je službenica počela da se pravda i da izbegava odgovor. Odustali smo jer su nas čekali prodavci stana i bankarski službenik. Nigde ne postoji trag da nam je sastavljanje ugovora notar naplatio 36.000 dinara. Kada smo izašli iz kancelarije pregledala sam sve fiskalne račune koje smo dobili. Prosečan građanin iz njih ne može zaključiti šta mu je naplaćeno. Iako sam radila u sudu, ništa mi nije bilo jasno. Piše samo broj bodova na osnovu kojih oni naplaćuju cenu svoje usluge – navodi M. J..\nMiodrag Đukanović, predsednik Javnobeležničke komore Srbije, naglašava da svi građani koji nisu zadovoljni radom beležnika mogu da napišu prijavu komori. U poslednje dve i po godine, od kada postoji komora notara, nije im stigla nijedna prijava zbog neizdavanja fiskalnog računa.\n– Ukoliko se utvrdi da je beležnik učinio bilo kakav prekršaj protiv njega se pokreće disciplinski postupak, a on se izjašnjava o toj prijavi. Lako se može proveriti da li je neko izdao fiskalni račun ili ne. Ukoliko beležnik nije kucao račun biće kažnjen. Ako je to njegov prvi prekršaj, najverovatnije bi dobio novčanu kaznu u visini od jedne do deset prosečnih sudijskih plata – navodi Đukanović.\nOn objašnjava da rad javnih beležnika kontrolišu komora i Ministarstvo pravde, a da disciplinske postupke vode tužioci.\nSastavni deo svake klauzule kojom se potvrđuje ugovor jeste troškovnik u kojem bi trebalo da bude taksativno navedeno koliko su koštale notarske usluge. Sve što je pobrojano u klauzuli mora da bude otkucano na fiskalnom računu. To znači da je na kraju svakog kupoprodajnog ugovora koji je overen kod beležnika mora da bude navedeno koliko je novca ta osoba ostavila u kancelariji notara.\nĐukanović objašnjava da notari imaju obavezu da proveravaju svaki dokument koji overavaju jer odgovaraju za njegovu zakonitost. Ukoliko u ugovoru koji je stranka donela postoje određene nezakonitosti ili nejasnoće, javni beležnik je dužan da stranci na to ukaže.\n– Kada su sudovi overavali nečiji potpis to je trajalo minut i ništa se nije proveravalo – ističe predsednik komore notara.\nNa portalu Javnobeležničke komore navedena je i tarifa po kojoj rade notari, ali cene usluga nisu u dinarima već u bodovima. Tako da nije lako izračunati koliko će nas to zaista koštati usluga javnog beležnika. Vrednost jednog boda iznosi 150 dinara, a nagrada javnom beležniku za sastavljanje određenog ugovora iznosi najmanje 60 bodova ukoliko je vrednost posla manja od 600.000 dinara.\nPotvrđivanje ugovora, tačnije njegovo overavanje, stranku će u ovom slučaju koštati 5.400 dinara. Najveća moguća notarska nagrada nosi 4.000 bodova, tačnije vredna je 720.000 dinara sa PDV-om.\nIako javni beležnici tvrde da građanima treba manje novca za overu dokumenata kod notara nego što su trošili u sudu ili opštini, to nije tako kada su u pitanju vredni ugovori.\nNajviša moguća taksa koju su sudovi naplaćivali u ovom slučaju iznosila je 39.000 dinara, bez obzira na to koliko je ugovor vredan. Sada notarska nagrada može biti i 20 puta veća, ali predstavnici ove struke naglašavaju da veoma retko imaju priliku da potvrđuju verodostojnost ugovora vrednih nekoliko stotina hiljada evra.\nIzvor: Vebsajt Politika, Jelena Popadić, 10.03.2017.


Pregovori s radnicima Fijata nastavljaju se danas | Istinomer vesti\nPregovori s radnicima Fijata nastavljaju se danas\nPredsednik Štrajkačkog odbora kragujevačke fabrike „Fijat Krajsler automobili Srbija“ (FCA) Zoran Marković izjavio je da razgovori Vlade Srbije, radnika i predstavnika „Fijata“ idu u konstruktivnom smeru.\nOn je posle jučerašnjih petosatnih pregovora u Vladi Srbije rekao da se pregovori nastavljaju danas u Vladi Srbije u istom sastavu. Na pitanje kako komentariše tvrdnje pojedinih radnika da ih ne predstavljaju pravi sindikalci, on je odgovorio: “Ovo je Srbija” i slegao ramenima. Podsetimo, radnici FCA su juče posle 16 dana prekida zbog generalnog štrajka ponovo bili na svojim radnim mestima. Pregovorima, osim premijerke Ane Brnabić, prisustvuju ministri rada i privrede Zoran Đorđević i Goran Knežević. Predstavnici FAC izrazili su spremnost da se formira posebna Komisija koja bi analizirala sve procese rada u toj fabrici radi eventualne optimizacije poslovanja i ispravljanja svih mogućih nedostataka, dodajući da su spremni na to da u radu komisije učestvuje i predstavnik štrajkačkog odbora. Predstavnici FAC-a naveli su i da će razmotriti opcije za obezbeđivanje nadoknade za radnike koji ostaju prekovremeno u toku noći.\nČelnici sindikata FAC i građani Kragujevca različito ocenjuju prekid štrajka, od toga da su radnici prevareni, da je samo reč o privremenom spuštanju tenzija, jer nezadovoljstvo radnika nije nestalo, preko sumnji da iza svega stoji politika, do vere u ishod koji će biti povoljan za grad i celu Srbiju. Predsednik Saveza samostalnih sindikata Kragujevca Jugoslav Ristić za „Betu“ je kazao da smatra da da je ovo samo pobeda Vlade. „Ne mislim da je došlo do raspleta krize već samo do odlaganja neminovnog sukoba, pošto i dalje predstoji borba, jer radnici ne pristaju da budu jeftina radna snaga u Srbiji”, kazao je Ristić, dok je predsednik sindikata “Nezavisnost” u FCA Zoran Stanić kazao da su radnici prevareni, jer je predsednik Štrajkačkog odbora Zoran Marković bez njih doneo odluku o prekidu štrajka.\nA kako je javio „Tanjug“, radnici Fabrike šinskih vozila “Goša” odlučili su da posle četiri meseca prekinu štrajk, jer su uprava i zaposleni, uz posredovanje Republičke agencije za mirno rešavanje radnih sporova, otpočeli pregovore. Prethodno je za „Insajder“ Milan Vujičić, predsednik štrajkačkog odbora, izjavio da su četiri radnika „Goše“, koja su tri dana štrajkovala glađu, odvedena u urgentni centar na zdravstveni pregled.\nSkupština bira zaštitnika građana, SNS tvrdi da su svi bolji od JankovićaNapredujemo u populacionim pokazateljima


Pentaks TT uveo Integrisani sistem menadžmenta - Gradjevinarstvo.rs\nPentaks TT uveo Integrisani sistem menadžmenta\n10.12.2018. | Gradjevinarstvo.rs\nKompanija Pentaks TT je ove godine uspostavila poslovanje po principima Integrisanog sistema menadžmenta (ISM). Politikom ISM-a su definisani najvažniji prioriteti u realizaciji poslovnih procesa, a to su kvalitet i pouzdanost proizvoda uz poštovanje zakonskih propisa. Sa ovim u vezi svi proizvodi i usluge u potpunosti ispunjavaju identifikovane zahteve i očekivanja korisnika u pogledu kvaliteta, pouzdanosti, cene i rokova isporuke. Shodno tome svi proizvodi poseduju prateću dokumentaciju – sertifikate i izveštaje o ispitivanju.\nKompanija će takođe nastaviti da gradi partnerske odnose sa dobavljačima i distributerima. Pored toga teži da brzo i efikasno odgovori na svaki zahtev kupca i drugih zainteresovanih strana, kako bi bila pouzdan poslovni partner i kao takva konkurentna na tržištu.\nRukovodstvo kompanije Pentaks TT kreira klimu saradnje, poverenja i pripadnosti organizaciji koja se zasniva na uključivanju zaposlenih u poboljšavanju poslovnih procesa, svesnosti o doprinosu zajedničkim ciljevima, potrebama i interesima i aktiviranju kreativnog potencijala.\nISM-om se obezbeđuje da poslovni procesi budu realizovani na način koji osigurava minimalno korišćenje prirodnih resursa, prevenciju zagađenja životne sredine, prevenciju povreda i bolesti zaposlenih u vezi sa radom.\nTakođe se podrazumeva sprovođenje obuke zaposlenih u cilju poboljšanja kompetentnosti i podizanja svesti na teme: stalnog povećanja efektivnosti i efikasnosti svih procesa u organizaciji, i sprečavanja: akcidentnih situacija, profesionalnih oboljenja, bolesti vezanih za rad, oštećenja imovine i zagađenja životne sredine.\nSertifikate koje je uvela kompanija Pentaks TT možete pogledati ovde.\nPENTAKS TT ŠABAC, SRB\n015 314 477


Bugarski predsednik Rosen Plevenlijev želi da Evropska unija sa Turskom ispregovara i kontrolu granice prema Bugarskoj, mada izbeglice inače izbegavaju Bugarsku, jer je tamošnja policija poznata po brutalnosti, prenosi Dojče vele.\nNa pitanje novinara da li kretanje migranata može ići alternativnim putem preko Bugarske, predsednik Bugarske kaže da pažljivo posmatra situaciju na Balkanskoj ruti i da je već doneo preventivne mere.\n"Savet za nacionalnu bezbednost je tokom poslednje sednice predložio odgovarajuće mere vladi i parlamentu. Takođe smo promenili Zakon o odbrani i imamo plan ukoliko pritisak migranata poraste" kaže Plevenlijev.\n"Svi smo pogođeni migrantskom krizom, zato i rešenja mogu biti samo zajednička. Kriza ne može biti savladana ako reagujemo zasebno. Iskustvo pokazuje da zatvaranje ruta može samo da produbi krizu. Isto važi i za situaciju kada se migranti jednostavno propuštaju u susednu zemlju" kaže bugarski predsednik.\nNovinar Dojče velea je postavio hipotetičko pitanje: Da se ipak na bugarskim granicama s Turskom i Grčkom pojave mase ljudi, Bugarska bi imala dve opcije: da zadrži ljude na granici ili da ih propusti u pravcu Srbije i Rumunije.\nNa tu predpostavku Plevenlijev kaže da se, "za razliku od drugih država, Bugarska do sada strogo držala pravila EU, Dablinskog i Šengenskog sporazuma".\n"Ne tražimo 'kreativna rešenja' kako bi gurnuli probleme pod tepih i opteretili susede. Današnje krize su globalne, za rešenja je potrebno više od napora pojedinačne države. Treba nam iskrenost  za nacionalne egoizme nema mesta", dodao je Plevnijev.\nBugarski predsednik kaže da njegovoj državi treba pomoć oko troškova obezbedivanja granice, smeštaja, zbrinjavanja i medicinske nege za izbeglice.\nPredsednik Bugarske, komentarišući politiku nemačke kancelarke Angele Merkel, kaže da ne vidi protivrečnost između humanog ophodenja prema izbeglicama i bezbednosti.\n"Najpre moramo biti dobri ljudi, humani i tolerantni. Istovremeno, naša humanost ne sme da utiče na bezbednost. Naše vrednosti i istorijska iskustva jesu naša snaga, a ne slabost", ukazao je on.\n"Izgleda da je jednostavno graditi nove zidove i terati druge. Samo, uskoro ćemo shvatiti da unutar naših novoizgradenih zidina nije ostalo više ništa što je vredno odbrane. Divim se humanosti i ljudskosti savezne kancelarke Angele Merkel. Ona daje primer za odgovornu politiku zasnovanu na vrednostima za razliku od drugih političara u Evropi", zaključio je bugarski predsednik.


Izbori u Severnoj Makedoniji raspisani za 15. jul | EurActiv Serbia\nPredsednik parlamenta Severne Makedonije Talat Džaferi raspisao je za 15. jul vanredne parlamentarne izbore, koji su bili odloženi zbog pandemije korona virusa. Prethodno su lideri dve naveće partije, vladajućeg SDSM i opzicionog VMRO DPMNE, posle višednevnih pregovora postigli dogovor o novom datumu izbora, koji ima podršku drugih palamentrnih partija.\nDžaferi je 15. juna uveče saopštio da je izmenio rešenje odluke o raspisivanju izbora koju je doneo 16. februra, nakon raspuštanja parlamenta.\n"Dogovoreni datum vlasti i opozicije je 15. jul", naveo je Džaferi i naponemuo da je o tome obavestio Državnu izbornu komisiju.\nDžaferi je podsetio da je sprovođenje izbora koje je bilo zakazano za 12. april "odloženo zbog neprirodnih uslova sa pandemijom COVID-19".\nIstovremeno je Vlada Severne Makedonije, nakon proglašenja novog osmodnevnog vanrednog stanja, donela uredbu sa zakonskom snagom o izbornom procesu, prema kojoj će izborna kampanja početi 24. juna i trajati do 12. jula, a 13. i 14 jula će biti predizborna tišina.\nNakon dogovora političkih partija predsednik Severne Makedonije Stevo Pendarovski je proglasio vanredno stanje kako bi obezbedio poštovanje zakonskih rokova za održavanje tih izbora.\nPo uredbi Vlade u Skoplju od 22. marta, kojom su zbog pandemije odloženi izbori, izborni proces se nastavlja odmah po ukidanju vanrednog stanja i traje preostala 22 dana, što znači da bi bez dogovora partija i novog vanrednog stanja, trebalo da budu 5. jula.\nDogovor lidera dve najveće makedonske partije pozdravio je ranije evrokomesar komesar za proširenje Oliver Varheji, koji je ocenio da je to važan signal za Severnu Makedoniju i njene građane na putu ka EU.\n"Taj dogovor trasira put ka slobodi, fer i inkluzivnim izborima koje će nagledati OEBS/ODIHR", napisao je Varheji na Tviteru.\nSeverna Makedonija od početka januara nema političku vladu, vodi je tehnička vlada za sprovođenje izbora u kojoj učestvuje i opozicija, a od raspisivanja izbora 12. marta ne funcioniše parlament jer se raspustio zbog tada planiranih izbora.\nU Severnoj Makedoniji je od korona virusa umrla 201 osoba, a ukupan broj zaraženih od početka epidemije je 4.289.


Najmlađi Vesti | FK Čukarički\n78 rezultat(a) koji su pronađeni za Vašu "Tag-Najmlađi" pretragu\nČetiri pobede i dva poraza ukupan su bilans mlađih kategorija Čukaričkog prethodnog vikenda.\nNaubedljiviji trijumf ostvarili su mlađi pioniri koji su u gostima dali čak 10 g...\nĐorđe Aćimović Đulika: Čukarički je među prva tri tima u Srbiji!\nJednu od najboljih omladinskih škola u Srbiji bez dileme ima Čukarički. Klub sa Banovog brda postao je prepoznatljiv i po ovom segmentu poslovanja, kadeti i omladinci su visoko kotirani prethodnih...\nPetlići i pretpetlići Čukaričkog slavili pobede protiv Malte, sa po 3:0\nPetlići i pretpetlići Čukaričkog u četvrtak su ugostili vršnjake iz reprezentacije Malte. Na terenu sa veštačkom travom na Banovom brdu odigrali su mečevi između ovih ekipa. Najpre su na teren istr...\nMlađi kadeti Srbije osvojili su turnir „Miljan Miljanić”, pobedom u finalu nad Crnom Gorom od 4:1, na turniru igranom na terenima FSS u Staroj Pazovi. Svoj doprinos osvajanju trofeja dala su...\nPetlići Čukaričkog ubedljivi na gostovanju Zvezdi, četiri gola Delibašića\nDrugi put u sezoni petlići Čukaričkog savladali su Crvenu zvezdu, ovoga puta na pomoćnom terenu stadiona „Rajko Mitić“ sa 5:2 (3:0). Čak četiri gola postigao je Nikša Delibašić, koji je sa neverova...\nPored sezone u kojoj je posle dve godine izborio učešće na međunarodnoj sceni, Čukarički je bio veoma uspešan i u mlađim kategorijama. Direktor Omladinske škole belo-crnih Igor Matić proteklu sezon...\nPioniri Čukaričkog (2005. godište) osvojili su turnir u rumunskom gradu Hategu. Učešće je uzelo 12 ekipa, a mladi tim Brđana bio je ubedljiv sve do finala, u kojem je sa 3:1 savladao jedan od najbo...\nPrvi tim Čukaričkog i omladinci su minulog vikenda odmarali zbog obaveza reprezentacija, ali su ostale mlađe kategorije Brđana bile aktivne. Kadeti su, kao što smo to već pisali, slavili na teškom...


Turska: Erdogan odbacio odgovornost za neuspjeh pregovora o koaliciji\nNaslovnica NAJNOVIJE Svijet Turska: Erdogan odbacio odgovornost za neuspjeh pregovora o koaliciji\nTurska – Turski predsjednik Recep Tayyip Erdogan izjavio je kako pregovori o formiranju koalicije koja bi činila novu tursku vladu nažalost nisu uspjeli i odbacio navode o tome da snosi odgovornost za to.\nU obraćanju izabranim lokalnim zvaničnicima u predsjedničkoj palati u glavnom gradu Ankari danas, Erdogan je kazao: “Nažalost, Turska nije dobila novu vladu jer nije bilo rezultata tokom održanih razgovora (o formiranju koalicije)”.\nUprkos svim naporima, premijer i predsjednik Partije pravde i razvoja (AK) Ahmet Davutoglu nije bio u mogućnosti postići dogovor o formiranju vladajuće koalicije sa predstavnicima političkih partija koje participiraju u parlamentu, nakon čega je predsjedniku Erdoganu vratio mandat za formiranje vlade u utorak.\nErdogan je, govoreći o tome, odbacio sve navode o tome da je na bilo koji način odgovoran za neuspjeh pregovora.\n“Oni koji pokušavaju svoj neuspjeh i razočarenje prenijeti na mene i moj ured, to rade uzalud. U svakom slučaju, nemamo vremena za gubljenje sa onima koji čak ne znaju ni adresu predsjedničke palače”, poručio je Erdogan.\nOnima koji su ga krivili za navodno sprečavanje formiranja nove vladajuće koalicije, Erdogan je kazao da su “odredbe o formiranju vlade jasne”.\nTurska se sad nalazi pred prijevremenim izborima, a odluku o tome uskoro trebao bi donijeti predsjednik. Ukoliko Erdogan donese takvu odluku oni će se održati prve nedjelje nakon perioda od 90 dana od kada ističe prvi rok za formiranje vlade.\nParlamentarni izbori u Turskoj održani su 7. juna. Mandat za formiranje nove vlade dobio je lider AK partije Ahmet Davutoglu. Nakon pregovora sa političkim strankama koje su osvojile mjesta u parlamentu, nije postignut dogovor o formiranju vladajuće koalicije te je Davutoglu vratio mandat predsjedniku Turske.


Ministar Dukaj posjetio opštinu Andrijevica: Saradnja u službi građana\nMinistar Dukaj posjetio opštinu Andrijevica: Sarad...\nObjavljeno: 08.06.2022. • 13:30 Autor: Ministarstvo javne uprave\nMinistar javne uprave, mr Marash Dukaj, sa saradnicima, boravio je danas u posjeti opštini Andrijevica.\nTokom sastanka, ministar Dukaj i predsjednik opštine, Željko Ćulafić, razgovarali su o aktuelnim projektima, kao i budućim planovima u oblasti reforme javne uprave sa fokusom na unapređenje pružanja usluga građanima.\nMinistar Dukaj je kazao da je Vlada Crne Gore u ovom mandatu potpuno posvećena procesu decentralizacije i osnaživanju sistema lokalne samouprave u Crnoj Gori.\n„Ministarstvo javne uprave u kontinuitetu radi na produbljivanju saradnje i rješavanju problema koje opterećuju rad lokalnih samouprava, te preduzima aktivnosti u cilju poboljšanja funkcionisanja i održivosti opština, kako bi se obezbijedilo efikasno pružanje usluga građanima“, istakao je Dukaj.\nOn je istakao da u ostvarivanju ovog cilja moramo usmjeriti svoje aktivnosti za dobrobit građana i opštine Andrijevica, te da će vrata Ministarstva javne uprave uvijek biti otvorena u pogledu uspostavljanja uprave okrenute ka građanima“, istakao je Dukaj.\nPredsjednik opštine Ćulafić upoznao je ministra sa aktuelnim razvojnim projektima, te budućim planovima koji su u funkciji daljeg ekonomskog i regionalnog razvoja, ali i ukazao na izazove sa kojima se suočava opština Andrijevica.\n„Ova posjeta je značajna za opštinu Andrijevica zbog razmjene iskustava o novim zakonskim rješenjima i preporukama koje treba sprovoditi na lokalnom nivou. Ministar je imao priliku da se upozna sa određenim problemima koje imamo u redovnom funkcionisanju, kao i sa dobrim praksama. Trudimo se da unaprijedimo uslove za rad naših zaposlenih, da bi bili kvalitetan i odgovoran servis građanima i profesionalna, odgovorna samouprava“, kazao je Ćulafić.\nMinistar je posjetio Biro za građane i tom prilikom naglasio da će Ministarstvo u skladu sa mogućnostima pružiti svu podršku za unapređenje rada ovog Biroa, sa ciljem da lokalna uprava u Andrijevici bude efikasan servis građanima. Tokom posjete, održan je i radni sastanak tima Ministrarstva javne uprave sa glavnim administratorom i rukovodiocima organa lokalne uprave u cilju razvijanja partnerskih odnosa i povjerenja. Na sastanku više riječi bilo je o izazovima u primjeni propisa na lokalnom nivou, kao i dobrim praksama koje lokalna uprava sprovodi.\nministar mr Marash Dukaj Opština Andrijevica\nPodrška u reformi javne uprave 30.05.2022.\nUz podršku EU nastavljamo rad na sprovođenju reforme javne uprave 02.06.2022.\nDukaj - Zherka- Hoxha: Cilj saradnje snažna uprava i veće povjerenje građana 03.06.2022.\nMeđuinstitucionalna saradnja i unapređenje zakonskih rješenja 06.06.2022.


Књига ”Ливањски Срби” промовисана у Ливну | Јадовно 1941.\nKnjiga Livanjski Srbi: Prosvijtna i duhovna zaostavština, autora Branka Dokića i Radovana Jovića, koja nam prikazuje prilike i zaostavštinu srpske zajednice livanjskog područja tokom duge istorije, promovisana je u Livnu, u subotu 1. septembra t.g.\nPromociji su prisustvovali i Njegovo Preosveštenstvo vladika bihaćko-petrovački Gospodin Sergije, kao i sveštenici Željko Đurica i Predrag Crepulja, ravnateljica livanjske Gimnazije dr sc Sanela Popović, autor brojnih značajnih dela iz istorije i tradicije Livna, g-din Stipe Manđeralo, bivši profesori livanjske Gimnazije. Rečju, ovaj, još jedan od brojnih izraza autora kojim su iskazali ljubav prema zavičaju, pozdravilo je preko 60-ak građana Livna, kao i članovi Upravnog odbora Udruženja Ognjena Marija Livanjska iz Beograda.\nTokom promocije rukovodio je g-din Slobodan Nagradić, a o knjizi su govorili: akademik prof Slavo Kukić, g-din Dinko Periša, mr Željko Vujadinović i koautor, prof dr Branko Dokić, inače uvaženi stručnjak internacionalnog ranga u oblasti fizike, profesor Elektrotehničkog fakulteta u Banja Luci, a sada diplomata, na položaju ambasadora Bosne i Hercegovine u Grčkoj.\nGospodin Radovan Jović je dugogodišnji novinar, dopisnik i saradnik, između ostalih i Večernjih novosti, Nezavisnih, SRNE…, koautor promovisane knjige, bio je sprečen da prisustvuje promociji.


U cilju optimizacije i organizacije toka posla vaše kompanije na duže staze, nudimo rešenja kao dodatak proizvodnim linijama ne samo za različite zahteve preduzeća, već i za specifične radne procese. Organizacija u planiranju i proizvodnji je jednako u fokusu kao i usluge i standardizacija na mreži.\nNeka od ovih rešenja su već integrisana u naše proizvodne linije. Budući da svaka kompanija za izradu prozora ima različite potrebe za softverskim rešenjima, uvek za naše klijente obezbeđujemo paket usluga. On se sastoji od odgovarajuće linije proizvoda i pojedinačnih rešenja.


Oprost poreskih dugova - Konsalting Info\nHome » KNJIGOVODSTVO » Oprost poreskih dugova\nIZMENE I DOPUNE Zakona o poreskom postupku i poreskoj administraciji koje važe od 03.03.2016. godine\nPrema poslednjim izmenama Zakona o poreskom postupku i poreskoj administraciji (ZPPPA):\nmoguće je odlaganje plaćanja dugovanog poreza na rate, a najduže do 60 meseci i\nsredstva obezbeđenja naplate nisu neophodna u slučajevima gde dugovani porez na dan podnošenja Zahteva za odlaganje plaćanja iznosi:\n– za pravno lice i preduzetnike do 2.000.000,00 dinara,\n– za fizičko lice do 200.000,00 dinara.\nUSLOV za odloženo plaćanje poreskih obaveza je izmirenje svih tekućih obaveza dospelih za plaćanje od dana stupanja na snagu ovog Zakona uz priložen dokaz i najkasnije 30 dana od dana dostavljanja Rešenja.\nObveznici koji imaju pravo da podnesu Zahtev su:\n– obveznici kojima je Poreska uprava ukinula rešenje o odlaganju plaćanja dugovanog poreza, shodno starim odredbama ZPPPA;\n– obveznici koji su u procesu otplate po već postojećim rešenjima do 24 meseca, shodno starim odredbama i\n– obveznici koji do sada nisu, a žele da potpišu reprogram.\nKamata se obračunava i za vreme trajanja odlaganja, po godišnjoj referentnoj stopi Narodne banke Srbije bez uvećanja za deset procentnih poena. Obveznicima koji redovno izmiruju tekuće obaveze i odložene obaveze (po novoj šemi plaćanja donetom Rešenjem) otpisuje se 50% kamate koja se odnosi na taj dug plaćen u tom periodu, po isteku svakih 12 meseci do izmirenja tog duga u potpunosti. Mogućnost otpisa celokupne kamate na dug postoji ukoliko se pre isteka roka od 60 meseci isplati dugovani porez (glavnica) u potpunosti.\nZa dužnike koji podnesu Zahtev, a čiji glavni dug (bez kamate) do dana stupanja ovog Zakona na snagu ne premašuje 2.000.000,00 dinara, moguće je odložiti plaćanje dugovanog poreza najduže do 60 meseci bez sredstva obezbeđenja.\nPoreska uprava periodično objavljuje spiskove najvećih poreskih dužnika i iznosa duga, na svojoj internet strani. Na ovaj način se navode pravna lica čiji dug iznosi ili prevazilazi 20.000.000,00 dinara i preduzetnici sa dugom od 5.000.000,00 dinara ili više. Smatra se da obaveza čuvanja tajnosti podataka, pod ovim uslovima, nije narušena. Poreska uprava će dva puta godišnje revidirati navedeni spisak, sa presekom stanja na poslednji dan tog polugodišta.\nZahtev za odlaganje plaćanja može se podneti najkasnije u roku od 120 dana od dana stupanja na snagu ovog Zakona, a najranije počev od 01.04.2016. godine. Odobrenjem odlaganja po Rešenju ne teče zastarelost prava na naplatu dugovanog poreza čiji je rok plaćanja odložen.


ŠAROVIĆ: SDS za vojnu neutralnost i referendum, SNSD trasira put prema NATO-u | Banjaluka.net\nSjednica Glavnog odbora SDS održaće se početkom jula jer to sada uslovi konačno dozvoljavaju. Sjednica će vjerovatno biti održana u Banjaluci, 3. ili 4. jula – istakao je predjednik SDS Mirko Šarović.\nŠarović je kazao da Srpska demokratska stranka intenzivno radi na principima za nastup na opštim izborima 2022. godine, te da će principe uskoro usaglasiti sa svojim koalicionim partenrima PDP-om i DNS-om a zatim bi to trebalo uraditi i sa drugim političkim subjektima koji dijele iste vrijednosti., saopšteno je iz ove stranke.\n„Ti prinicipi su prije svega očuvanje Republike Srpske i njene dejtonske pozicije, vladavina prava i borba za demokratizaciju društva, borba protiv kriminala i korupcije, pitanja najugrooženijih kategorija, a to su borci i penzioneri, proaktivnija populaciona politika kao i razvoj i napredak ekonomije Republike Srpske“- pojasnio je Šarović.\nŠarović je na pres konferenciji uputio podršku gradonačeniku Bijeljine Ljubiši Petroviću.\n„SDS daje punu podršku gradonačelniku Ljubiši Petroviću, i njegovom radu i njegovim stavovima koje je juče iznio na sastanku sa Dodikom i Viškovićem, a to je da svaka lokalna zajednica treba da dobije nazad resurse koje su njeni građani kroz poreze platili u budžet“ – poručio je Šarović.\nGovoreći o činjenici da BiH zbog Dodikovog pristanka na ANP juri ka NATO integracijama, Šarović je kazao da bi logično bilo da se građani na referendumu izjasne o članstvu u NATO i to je politika Srpske demokratske stranke.\n„Najbolje rješenje je vojna neutralnost po uzoru na Srbiju. Očigledno je da SNSD svim silama pokušava da sakrije od građana da su trasirali put ka NATO bez ikakvih uslova i bez da su pitali građane“ – poručio je Šarović.


Mitropolit Mihailo pisao Predsjedniku Đukanoviću da se dodijeljeni plac u Podgorici prenese na CPC - Vijesti\nSKUPŠTINA GLAVNOGA GRADA JE 17. DECEMBRA 2020. GODINE DONIJELA TU ODLUKU\nPrethodna vlada je dala saglasnost Glavnome gradu da Crnogorskoj pravoslavnoj crkvi ustupi zemljište za igradnju Saborne crkve posvećene crnogorskim svetiteljima. Skupština Glavnoga grada je 17. decembra 2020. godine donijela odluku da o prijenosu svojine navedenog zemljišta na Crnogorsku crkvu. Kako navode iz CPC, s obzirom da administracija još uvijek nije realizovala prijenos, oni vjeruju da je takav odnos administracije akt kojim se namjerno i organizovano opstruira Crnogorska crkva.\nVlada gospodina Duška Markovića svojevremeno je dala saglasnost Glavnome gradu da dodjeli plac Crnogorskoj pravoslavnoj crkvi u Podgorici, na kome smo trebali da izgradimo Sabornu crkvu posvećenu crnogorskim svetiteljima. Taj plac se nalazi na brdu Gorica i na njemu je DUP-om predviđena izgradnja vjerskoga objekta. Skupština Glavnoga grada je 17. decembra 2020. godine donijela odluku o prijenosu svojine na Crnogorsku crkvu toga građevinskoga zemljišta (placa), površine oko 2000 kvadratnih metara, koji se nalazi unutar DUP-a “Nova Varoš”. Odluka je objavljena u Službenom listu, ali prijenos vlasništva nije realizovan, jer nadležna administracija ne pokazuju interes da je realizuje. Inače, kao crkva već smo pripremili da veoma brzo izgradimo Sabornu crkvu, koja bi bila ukras grada i zemlje i bila na usluzi građanima da ih okuplja i krijepi. Mislimo i vjerujemo da je takav odnos administracije akt kojim se namjerno i organizovano opstruira Crnogorska crkva, da bi se spriječila da ponese svoj krst pred Crnogorcima, i bude stožer oko kojega će se okupljati u ova teška vremena po našu zemlju i narod. Zato apelujemo na Vas da založite svoj autoritet i podstaknete nadležne službe u Glavnome gradu, da izvrše prijenos svojine na Crnogorsku pravoslavnu crkvu toga građevinskoga zemljišta na brdu Gorica, na kome je DUP-om previđena izgradnja vjerskoga objekta.”\nOvo obraćanje Mitropolit Mihailo.\nTagovi: CPCMitropolit Mihailo\nAguero će najvjerovatnije pojačati Barselonu


Marck Gasol zbog operacije desnog stopala završio sezonu\nPovrijedio se 8. februara u utakmici protiv Portlanda\nKošarkaš Memphis Marck Gasol propustiće ostatak sezone zbog operacije desnog stopala, saopštio je danas taj NBA klub. Kako se navodi, Gasol je prošle subote podvrgnut operaciji slomljenog stopala, a generalni menadžer Chris Valas rekao je da se očekuje potpuni oporavak 31-godišnjeg španskog centra.\n"Marckova odlučnost i takmičarski duh će mu koristiti, a u procesu rehabilitacije pomoći će mu porodica i ekipa. Uvjereni smo da će se Marck vratiti i biti jedan od vodećih igrača sljedeće sezone, ali i na dalje", rekao je Valas.\nGasol je potpisao petogodišnji ugovor prošlog jula, nakon što je bio starter u All-star utakmici prošle sezone. On je bio prvi košarkaš Grizzliesa koji je izabran u prvi tim na All-star meču.\nGasol je ove sezone odigrao 52 utakmice, a prosječno je postizao 16,6 poena i imao sedam skokova. Povrijedio se 8. februara u utakmici protiv Portlanda, u kojoj je u prvoj četvrtini postigao 11 poena.\n"Frustrirajuće je što nisam na terenu sa saigračima. Ali, shvatam da je u procesu rehabilitacije fokus na dugotrajnom zdravlju i stabilnosti. Radujem se putu koji me čeka i potpunom i uspješnom oporavku", rekao je Gasol.


Tek što se začuo poslednji sudijski zvižduk, fudbaleri Crvene zvezde i Partizana napustili su Srbiju i otišli na odmore pred drugi deo sezone.\nIgrači Crvene zvezde Milan Borjan, Miloš Vulić i Milan Gajić odlučili su se za predah na Maldivima, dok su njihovi saigrači Mateo Garsija i Žander Santana izabrali druge destinacije za relaksaciju. Brazilac je sa porodicom otišao u rodnu zemlju, Argentinac Garsija se nalazi na Arubi, dok je rezervni golman crveno-belih Zoran Popović na Baliju sa lepšom polovinom.\nI pojedini igrači Partizana Nemanja Miletić, kao i Milan Lola Smiljanić sa suprugom nalaze se, poput Borjana, Vulića i Gajića na Maldivima, gde se odmaraju nakon završenog jesenjeg dela sezone.\nFudbalere večitih rivala sa svojim lepšim polovinama pogledajte u foto-galeriji koju smo pripremili za vas:\nMiloš Vulić sa devojkom Katarinom na proslavio osam godina ljubavi\nDanica Gajić, supruga Milana Gajića\nZoran Popović sa lepšom polovinom na Baliju\nŽander Santana sa porodicom u rodnom Brazilu\nMateo Garsija sa lepšom polovinom nalazi se na Arubi\nSupruga Milana Lole Smiljanića, Tamara\nZoran Popović sa lepšom polovinom


Sony KD49XG7096B AEP 4K Ultra HD televizor cena, cene Srbija, prodaja Beograd Novi Sad Niš\nSony KD49XG7096B AEP 4K Ultra HD televizor cene\ncena od 67.490,00 do 69.990,00 din | prodavnica (7)\ncena od 70.526,00 din\ncena od 59.785,00 din\nEPonuda nije internet prodavnica već Vam omogućava da brzo i lako nađete Sony KD49XG7096B AEP 4K Ultra HD televizor po najjeftinijoj ceni. Naš cilj je da kupci budu što bolje informisani o ponudi Sony 4K Ultra HD televizor KD49XG7096B AEP na tržištu Srbije. Vrlo lako nalazite željeni proizvod za kategoriju 4K Ultra HD TV cene, ne morate da lutate od sajta do sajta za Sony 4K Ultra HD TV, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sony KD49XG7096B AEP 4K Ultra HD televizor sa PRODAVCEM. EPonuda ne može da garantuje potpunu tačnost specifikacije i slika za Sony KD49XG7096B AEP 4K Ultra HD televizor. Pre kupovine, podatke za Sony 4K Ultra HD televizor KD49XG7096B AEP proverite na sajtu PROIZVOĐAČA.


Na fakultetima neće biti otpuštanja, kaže Ministarstvo prosvete Srbije – Gradskibiro.rs\nBEOGRAD, 13. jula 2017. (Beta) – Ministarstvo prosvete, nauke i tehnološkog razvoja Srbije je danas saopštilo da na fakultetima neće biti otpuštanja nastavnika i saradnika.\nU saopštenju su negirani navodi pojednih medija da će biti otpuštanja na fakultetima zbog Odluke Vlade Srbije o maksimalnom broju zaposlenih na neodredjeno vreme.\n“Svi fakulteti će zadržati već zaposlene nastavnike i saradnike, a pojedinima je ostavljen prostor za zapošljavanje novih kadrova”, navodi se u saopštenju.\nDodaje se i da “upravo zbog toga nastavni program i akreditacija neće biti ugroženi”. Ministarstvo navodi i da “ne postoji potreba za otpuštanjem ni na osnovu prethodne Odluke (Vlade Srbije) o maksimalnom broju zaposlenih, a naročito ne na osnovu poslednje izmene te odluke”.\nKao primer navodi se Medicinski fakultet Univerziteta u Beogradu koji ima 1020 zaposlenih, dok je odlukom Vlade Srbije moguće da maksimalan broj zaposlenih bude 1040.\n“Ista situacija je i na ostalim visokoškolskim ustanovama”, navelo je Ministarstvo.\nU saopštenju piše da je radi podsticanja razvoja IT sektora, Vlada Srbije u maju donela odluku da se na fakultetima koji imaju IT smerove, zaposli 163 nastavnika i saradnika više nego što je predvidjeno odlukom iz 2015.


Trampove mere mogu da izazovu krizu poput one iz 2008. | Kamatica\nPočetna > vest > Trampove mere mogu da izazovu krizu poput one iz 2008.\nTrampove mere mogu da izazovu krizu poput one iz 2008.\nTekst objavljen: 19.04.2017 8:30\nVAŠINGTON, 19. aprila (Tanjug) - Međunarodni monetarni fond upozorio je danas da bi predlozi američkog predsednika Donalda Trampa za smanjenje poreza i ublažavanje finansijskih propisa mogli da izazovu novi krug ulaska u finansijske rizike one vrste koja je prethodila poslednjoj krizi 2008. godine.\nMMF je u svom polugodišnjem izveštaju "Globalna finansijska stabilnost" naveo da su se rizici po stabilnost generalno smanjili u poslednjih šest meseci zbog jačeg globalnog ekonomskog rasta i viših kamatnih stopa koje su poboljšale bankarske zarade, prenosi agencija Rojters.\nU izveštaju se navodi da je prethodne velike poreske promene obično pratio rast preuzimanja finansijskih rizika, uključujući i poreske reforme 1986. i oslobađanje od korporativnog poreza za repatrijaciju dobiti 2004. U oba slučaja, to je dovelo do rasta zaduživanja kompanija zarad rizičnih investicija, nakon čega su sledile recesije 1990. i 2008. godine.\n"Oštriji finansijski uslovi mogu gurnuti slabije firme u probleme", upozorava Fond, napominjući da će posledice gubitaka snositi banke, osiguravajuće kuće, investicioni fondovi, penzioni fondovi i strane institucije.\nŠto se tiče tržišta u usponu, u izveštaju se ukazuje da su rizici po finansijsku stabilnost i dalje povišeni. Te ekonomije se, prema MMF-u, suočavaju sa dvostrukim pretnjama - od narastajućeg protekcionizma koji bi mogao da smanji tražnju za njihovim izvozom, kao i od inflacije i bržeg podizanja kamatnih stopa u SAD, što bi moglo da inicira odliv kapitala i oteža servisiranje spoljnog duga tih zemalja, prenosi Rojters.


Više ljudi traži nadoknadu za nezaposlene\nBroj molbi za nadoknadu za nezaposlene povećao se prošle nedelje u Sjedinjenim Državama za 18 hiljada.\nU današnjem izveštaju Sekretarijata za rad se navodi da je to dovelo do povećanja ukupnog broja u zemlji na 409 hiljada. Prošlonedeljno povećanje je bilo izuzetak u odnosu na generalno smanjenje broja nezaposlenih i ekonomske podatke koji ukazuju na postepeno jačanje ekonomije. Administracija sutra treba da objavi zvaničnu stopu nezaposlenosti i očekuje se da će se ona neznatno smanjiti - na 9,7 odsto.\nU međuvremenu, u novom izveštaju Evropske komisije, ukazuje se da se poverenje u evropsku ekonomiju prošlog meseca povećalo na najviši nivo u protekle tri godine, ali i da su potrošači i dalje zabrinuti za svoje lične troškove.\nNavodi se da je merilo ekonomskog poverenja u decembru neočekivano skočilo više od jednog poena - na 106,2 poena i dostiglo najviši nivo od oktobra 2007. Ti podaci su podstaknuti poverenjem ispitanika u Nemačkoj i Francuskoj, dve ekonomske sile, dok je ono mnogo niže u Španiji i Grčkoj.\nU novom izveštaju Evropske unije, navodi se da je maloprodaja u novembru u 16 država tadašnje evro zone, pala za gotovo jedan odsto.\nTreći izveštaj pokazuje ekonomsku moć Nemačke, u kojoj su se porudžbine industrijske robe u novembru povećale za više od pet odsto.


Sastanak ambasadorke Kine Čen Bo i ministra odbrane Aleksandra Vulina (foto: Ministarstvo odbrane)\nMinistar odbrane Aleksandar Vulin sastao se sa ambasadorkom Kine u Srbiji Čen Bo i na tom sastanku ponovio da je Srbija obustavila međunarodnu saradnju u oblasti odbrane pod "strašnim i nezasluženim pritiskom Evropske unije".\n"Republika Srbija je uspela da sačuva vojnu neutralnost, jer smo ubeđeni da je to prava mera odnosa sa svim zainteresovanim stranama", istakao je ministar Vulin, navedeno je u saopštenju objavljenom na sajtu Ministarstva odbrane.\nMinistar odbrane je prošle nedelje saopštio da Srbija u narednih nekoliko meseci obustavlja vojne vežbe sa svim istočnim i zapadnim partnerima, a nakon što je objavljeno učešće Srbije na zajedničkoj vojnoj vežbi sa Rusijom i Belorusijom.\nVulin je i tada rekao da je odluka donesena pod pritiskom iz EU, na šta je iz Evropske komisije stigao odgovor da Srbija treba da se ponaša u skladu sa obavezama koje je preuzela na putu ka EU, u šta spada i usklađivanje spoljne politike. Beograd se ranije pridružio Deklaraciji EU o izborima u Belorusiji.\n"Srbija čuva prijateljstvo sa Kinom"\nMinistar Vulin je na sastanku sa kineskom ambasadorkom Čen Bo poručio da zajednički projekti Srbije i Kine dobro napreduju zahvaljujući ličnom prijateljstvu predsednika Aleksandra Vučića i Ši Đinpinga.\nKako se navodi u saopštenju Ministarstva odbrane, Čen Bo je prenela podršku Kine očuvanju teritorijalnog integriteta i suvereniteta Srbije, dok je Vulin potvrdio da Srbija podržava politiku "jedne Kine".\nSrbija je, prema medijskim navodima, od Kine kupila sistem protivvazdušne odbrane FK-3, a ranije su iz Kine u Srbiju stigle i bespilotne letelice.\nSrbija i Kina sarađuju i u oblasti telekomunikacija, a dve zemlje su ranije potpisale i Memorandum o saradnji u oblasti istraživanja svemira.


Brnović sam uklonio nelegalno postavljene privremene objekte – Radio Tivat\nBrnović sam uklonio nelegalno postavljene privremene objekte\nIzvršni direktor firme Saniteko doo iz Podgorice, Vladimir Brnović, angažovao je danas mehanizaciju i demontirao nelegalno postavljene privremene objekte u zoni morskog dobra na lokalitetu Brdišta.\nKako saznajemo ovaj posao odradio je sam, ne čekajući da to uradi Komunalna policija Opštine Tivat.\nKomunalna policija će obići predmetnu lokaciju i sačiniti zapisnik. Kako saznajemo, krajem sedmice će sprovesti ranije najavljenu akciju uklanjanja nelegalnih privremenih objekata u zoni morskog dobra.\nPodsjetimo, Brnović je prošle sedmice priveden zbog prijetnji upućenih predsjedniku opštine Željku Komnenoviću, sekretarki za komunalni i inspekcijski nadzor Jeleni Šćekić, kao i službenici tog Sekretarijata Nataši Samardžić.\nOn je nakon toga pušten da se brani sa slobode, a osnovni državni tužilac Srđa Jovanović mu je izrekao krivičnu prijavu zbog djela koje se klasifikuje kao napad na službeno lice.\nKako nezvanično saznajemo, Brnović je procesuiran, a danas su tim povodom kod ODT Srđe Jovanovića saslušani predsjednik opštine Željko Komnenović, kao i sekretarka Jelena Šćekić i službenica Nataša Samardžić.\nNovo radno vrijeme vakcinalnog punkta u zgradi Opštine\nRazmatrana saradnja Univerziteta Crne Gore sa tri primorske opštine


Predsednica Jahjaga je dočekala predsednika opštine Parteš - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Jahjaga je dočekala predsednika opštine Parteš\nPredsednica Republike Kosovo, gospođa Atifete Jahjaga danas je primila na sastanak predsednika opštine Parteš, gospodina Nenad Cvetković, sa kojim je razgovarala o pitanju infrastrukture u ovoj opštini i za integraciju srpske zajednice.\nPredsednik opštine Parteš. Cvetkovic se zahvalio za posetu koju je Predsednica Jahjaga ostvarila ranije u opštini Parteš i ostalim opštinama Anamorave, isticuci da je ova poseta uticala u poverenje gradana na institucije Kosova i ubedenje da oni nisu sami u njihovom nastojanju za opšti razvoj, za boravak ovde i za integraciju, kao i za aktivno ucešce u institucije Republike Kosovo.\nCvetkovic je istakao da je ucešce gradana Parteša na izborima bilo visoko i uzimajuci u obzir da narod ove opštine je srpske nacionalnosti, ovo ima svoj važan znacaj u njihovom opredeljenju da ovde žive i da budu aktivni ucesnici odlucivanja. Predsednik Cvetkovic je naglasio nekoliko problema sa kojima se suceljavaju gradani Parteša, kao što je nedostatak infrastrukture puteva i ne funkcioniranje doma zdravlja i primarne zdravstvene usluge, jer u tri ambulante koliko ih je u selima ove opštine rade samo šest medicinske sestre a nijedan lekar. Predsednik Parteša se angažovao, izražavajuci volju gradana Parteša, da Predsednica upotrebi njen autoritet pa da se ove godine iznalazi mogucnost pocetka projekta za izgradnju puteva i potrebne urbane infrastrukture, da se uspostavi primarna zdravstvena usluga i lekari koji bi radili u ovoj opštini.\nPredsednica Jahjaga je naglasila da ne zaboravlja gostoprimstvo koje su joj priredili stanovnici opštine Parteš i slobodan i iskren razgovor koji je obavila sa njima, te je obecala predsedniku opštine da ce se angažovati za ostvarivanje ovih zahteva gradana Parteša, kao pravedni zahtevi, koji poboljšavaju život i rad svih gradana.


Višković: Prnjavor najrazvijenija lokalna zajednica\nPredsjednik Vlade Republike Srpske Radovan Višković rekao je danas na Devetom regionalnom sajmu privrede, poljoprivrede i turizma u Prnjavoru da je ova opština najrazvijenija lokalna zajednica u Srpskoj sa sedam hiljada zaposlenih, izvozom od 200 miliona maraka na pet kontinenata u 38 zemalja i registrovana 884 privredna subjekta.\nVišković je podsjetio da je u ovoj opštini u protekle 2,5 godine uloženo više od sedam miliona maraka za uređenje lokalne zajednice - od puteva, kružnih tokova, škola, te istakao da će Vlada Republike Srpske nastaviti sa finansijskom podrškom.\n"Sama izgradnja auto-puta koji je na samom dohvatu Prnjavoru je na neki način uticala da se ovo mjesto ubrzano razvija. Ovo je danas najrazvijenija opština i treba biti primjer svim lokalnim zajednicama Republike Srpske", rekao je Višković.\nOn kaže da je važno i to što je lokalna vlast u Prnjavoru odlučila da skoro pokloni zemljište investitorima, jer je cijena metra kvadratnog 1,50 maraka.\n"Ovo je cijena koja omogućava privrednu aktivnost domaćih proizvođača, što je posebno zanimljivo i za Vladu Srpske i za ostale lokalne zajednice, i što podržavamo. To su ljudi koji su ovdje rođeni, ovdje žive i žele da razvijaju Republiku Srpsku u čemu im moramo dati punu podršku", rekao je premijer Srpske.\nOn je pohvalio organizaciju Sajma, istakavši da je značajno što su u 90 odsto slučajeva prisutni domaći izlagači, a data je šansa i malim domaćinstvima, ljudima koji se bave kućnom radinošću da pokažu šta rade.\n"Sajam je prilika da na jednom mjestu imate i velike i male izlagače, iako su svi ljudi koji rade i zarađuju za sebe i svoju porodicu veliki. Svaki proizvođač je bitan, vrijedan pažnje i Vlada Republike Srpske će dok god budem premijer biti generalni sponzor ovog sajma u Prnjavoru, jer vidim da je atmosfera prava domaćinska, topla, ljudska", rekao je Višković.\nMinistar za evropske integracije i međunarodnu saradnju Republike Srpske Zlatan Klokić izrazio je nadu da će ovaj sajam doprinijeti daljem razvoju privrede opštine Prnjavor jer je dosta domaćih privrednika izlagača.\n"Nadam se da će oni kroz kontakte koje će imati na sajmu ostvariti još bolje rezultate u narednom periodu", kaže Klokić.\nNačelnik opštine Prnjavor Darko Tomaš rekao je da su lokalni privrednici najzaslužniji što ta opština spada među razvijene lokalne zajednice u Srpskoj.\n"Lokalni privrednici ostvaruju godišnji prihod veći od 700 miliona KM, od čega je više od 200 miliona izvoza", naveo je Tomaš.\nOn je istakao da su mnogi privrednici Prnjavora prevazišli granice opštine, Srpske i BiH.\n"Petnaestak firmi ima izvoz koji se mjeri desetinama miliona KM i uvjeren sam da će sajam opravdati očekivanja. Prnjavor je jedan od regionalnih lidera kada je riječ o privredi i namjeravamo da i dalje zadržimo taj primat", poručio je Tomaš.\nOn je rekao da je za razvoj zaslužna gradnja auto-puta koji prolazi kroz opštinu, kao i poslovne zone.\n"Tokom godine imaćemo završenih pet novih proizvodnih kapaciteta u poslovnoj zoni. Našli smo način da, prije svega, domaćim privrednicima omogućimo povoljne uslove za investiranje i da ih time zadržimo. Pozivamo sve investitore da posjete Prnjavor i vide šta ovdje radimo, a mi ćemo biti njihov servis", istakao je Tomaš.\nOtvaranju sajma, između ostalih, prisustvovali su i ministar porodice, omladine i sporta Sonja Davidović i ministar za naučnotehnološki razvoj, visoko obrazovanje i informaciono društvo Srpske Srđan Rajčević.\nOvaj skup održava se u organizaciji konsultantske kuće iz Banjaluke "RS konsalting trejd" i opštine Prnjavor.\nPokrovitelj sajma je predsjednik Vlade Republike Srpske, a podršku su dali i Ministarstvo za evropske integracije i međunarodnu saradnju, Ministarstvo poljoprivrede, šumarstva i vodoprivrede, Ministarstvo privrede i preduzetništva, "Elektrokrajina" Banjaluka, "Elektroprivreda Republike Srpske", Investiciono-razvojna banka Srpske, "Milijekoprodukt" iz Kozarske Dubice", Spoljnotrgovinska komora BiH i Ergela "Vučijak".\nSajam je otvoren danas i sutra od 10.00 do 19.00 časova u Sportskoj dvorani "Sloga".\nRadovan Višković Darko Tomaš Prnjavor\nVišković: Ćirilicom čuvamo identitet srpskog naroda\nATV saznaje: Utvrđen identitet preminulog u Banjaluci\nBanjaluka: U kući pronađeno beživotno tijelo


Počela izgradnja Savske avenije - Glas Podrinja\n-Projekat Savske avenije realizovaće se nekoliko narednih meseci. Radi se niz novih pešačkih prilaza, biciklističkih staza, zelenih uređenih površina, dečje igralište, navela je arhitekta Ksenija Lukić.\nGradonačelnik Šapca Nebojša Zelenović istakao je da su radovi na projektu Savaparka najvažniji za grad.\n-Ovo je jedan potpuno drugačiji pristup jednog grada na reci od onoga što smo navikli. Najatraktivnija zona u našem gradu je opredeljena na korist svim građanima, a ne za stanovanje ili bilo čiju privatnu zaradu. Koristiće svim građanima za sport, rekreaciju, kulturu i sve druge sadržaje koje smo namenili Savaparku, rekao je gradonačelnik.


Za opšti napredak potrebna integracija regiona u EU – Balkanekspresrb.rs\n17/06/2022 Off By BERB\nPredsednica Vlade Republike Srbije Ana Brnabić poručila je danas na Prespa forumu na Ohridu da je za opšti napredak regiona neophodno da se Zapadni Balkan integriše u Evropsku uniju.\nBrnabić je, na premijerskom panelu „65 godina posle Rimskog ugovora: Da li je Evropa ekonomski obnovljena i integrisana“, ocenila da bi odgovor na naziv panela trebalo da bude „ne“ jer zemlje Zapadnog Balkana, koje su okružene članicama EU, i dalje nisu deo Unije.\nPredsednica Vlade je uputila poziv državama članicama EU da što pre otvore pregovore o članstvu sa Severnom Makedonijom i Albanijom, kao i da ubrzaju procese integracije u Bosni i Hercegovini.\nPremijerka je, govoreći o povezivanju regiona, ukazala na koristi od inicijative „Otvoreni Balkan“ i ponovo pozvala sve zemlje regiona da joj se pridruže.\nOna je istakla da su dva ključna prioriteta Srbije ulazak u Evropsku uniju i saradnja sa zemljama regiona, dodavši da naša zemlja gradi puteve kako bi unapredila transport robe, ali i protok ljudi i kapitala, kako auto-putem ka Severnoj Makedoniji i Bugarskoj, tako i gradeći auto-put ka Crnoj Gori i Bosni i Hercegovini.\nKada Srbija dobije novu vladu, pitanje broj jedan biće pitanje energetike i energetske snabdevenosti, kao i izgradnja interkonektora sa Severnom Makedonijom i gasna povezanost sa Grčkom i Bugarskom, rekla je Brnabić, upozorivši na to da će, ako ne bude bilo dobre povezanosti među zemljama Zapadnog Balkana, biti sve teže i skuplje za sve.\nPremijerka je rekla da je za ekonomski razvoj i opšte dobro svih građana Srbije važno da se naša zemlja što pre priključi EU, ukazavši na neophodnost da se pregovori za članstvo što pre nastave, kao i na to da u njih treba da bude uključena i Bosna i Hercegovina.\nKada je reč o integraciji Zapadnog Balkana u EU, ona je iznela mišljenje da nije u pitanju proširivanje EU na zemlje regiona, već da se radi o njihovom priključivanju, jer je Balkan neodvojivi deo Evrope.\nGovoreći o tome koliko je za Srbiju važna EU i saradnja sa regionom, Brnabić je navela da se 65 odsto spoljnotrgovinske saradnje i investicija realizuje sa zemljama članicama EU, a da dodatnih 17 odsto čine zemlje Zapadnog Balkana.\nOna je, odgovarajući na kritike da inicijativa „Otvoreni Balkan“ nije usklađena sa Berlinskim procesom, rekla da je upravo suprotno, jer je ta inicijativa, koja treba da olakša život građanima ovog regiona, ali i privrednu saradnju i transport, u potpunosti u skladu sa pomenutim procesom.\nNa Prespa forumu učestvuje veliki broj zvaničnika iz regiona i predstavnici evropskih institucija, nevladinog sektora, akademske zajednice, međunarodnih organizacija i drugi.\nМикро фирме стуб развоја домаће економије и друштва\nU pregovaračkoj poziciji EU sa Srbijom ne pominje se priznanje „Kosova“


Azra Bašić iz Hrvatske uhapšena u saveznoj državi Kentucky\nBašićeva se tereti za zločine počinjene protiv srpskih civila 1992. godine\nAmeričke vlasti su u saveznoj državi Kentucky uhapsile hrvatsku državljanku Azru Bašić, prema optužnici za počinjene ratne zločine tijekom rata u BiH.\nAzra Bašić, nastanjena u mjestu Stanton, u Kentuckyju, danas je po prvi puta izašla pred sud u ovoj saveznoj državi, pred federalnog suca tog distrikta Robert E. Wiera, koji je zakao ročište za 1. aprila , a u medjuvremenu se saznaje da su vlasti u Bosni i Hercegovini zatražile njeno izručenje takodjer u vezi navoda o počinjenim ratnim zločinima protiv srpskih civila izmedju aprila i juna u 1992. godini.\nPrema saopćenju suda, Bašićeva se optužuje za najmanje jedno ubojstvo, i mučenje većeg broja civila.\nKako su javile lokalne novine Kentucky.ja, Lexington Herald Leader,\ndanas je za njenog odvjetnika imenovan Patrick Nash, a dokumenti koje sud posjeduje navode detalje izizetno okrutnih mučenja srpskih civila, kao i najmanje jedno ubojstvo dok je bila Bašićeva bila zapovjednik jedne hrvatske brigade.\nSvjedoci Radojica Garić i Dragan Kovačević su izjavili da je Bašićeva ubila Blagoja Djurasa, koji je prije toga pretučen do nesvijesti, , tako štp mu je prerezala vrat nožem. Druge je zatvorenike natjerala da piju krv ubijenog, kazao je svjedok Garić.\nPrema sudksim dokumentima drugoga zatvorenika, Sretena Jovanovića, je Bašićeva palila po licu i rukama, i tjerala ga da pije benzin.


Belgrade Waterfront: Pomoći ćemo u istrazi pogibije radnika - Društvo - Dnevni list Danas\nPočetna » Društvo » Belgrade Waterfront: Pomoći ćemo u istrazi pogibije radnika\nBelgrade Waterfront: Pomoći ćemo u istrazi pogibije radnika\nPovodom nesreće koja se danas dogodila na gradilištu Beograda na vodi, kada su dva radnika poginula, oglasila se kompanija Belgrade Waterfront, izrazivši žaljenje i saučešće porodicama, ali i poručila da će pružiti pomoć u istrazi koju sprovode nadležni organi.\n4Piše: Danas Online 14. septembra 2018. 13.44 Izmenjeno: 13.46\nFoto: Belgrade Waterfront\n„Na svim gradilištima kompanije Belgrade Waterfront, uključujući i gradilište na kome je glavni izvođač radova kompanija Strabag, primenjuju se najviši standardi bezbednosti i zaštite na radu i plan preventivnih mera. Kompanija u realizaciji projekta angažuje isključivo renomirane izvođače sa visokim standardima u primeni propisa iz oblasti bezbednosti i zdravlja na radu, a sve zgrade prolaze kroz redovne provere koje se primenjuju pri izvođenju građevinskih radova, u skladu sa zakonom“, navodi se u saopštenju kompanije Belgrade Waterfront.\nPodsetimo, dva radnika pala su jutros sa 17. sprata „Strabagove“ zgrade, na gradilištu Beograda na vodi. Portparol Hitne pomoći Mirko Lutovac izjavio je da su poziv primili oko 9.45, ali da su njihovi lekarii samo mogli da konstatuju smrt dvojice radnika.\nbelgrade waterfront, beograd na vodi, gradilište, poginuli radniciBeograd\n14. septembra 2018. u 14.29\nStrasna vest!Ali treba ispitati sve okolnosti.Pa onda doneti sud koje kriv.\n14. septembra 2018. u 15.12\nIskreno saucesce porodicama tragicno nastradalih ljudi .\n14. septembra 2018. u 15.28\nNesrecno su izgubili zivote, zao mi je.. Ali desava se na gradilistima cesto.\nSaučešće porodicama ! Nažalost , ovakve tragedije se dešavaju . Žalosno je što pojedinci iz redova opozicije skupljaju političke poene na ovoj tragediji , umesto da ćute i ispoštuju žrtve nesreće !


► Građani na Banovom brdu ušli u parkić, plaše se nezakonitog postupanja\nGrađani Beograda proslavili su za vikend godišnjicu borbe "Sačuvajmo Naš parkić" tako što su organizovali malu proslavu u parku "PARKIĆI SLUŽE DA SE DECA DRUŽE". Zajedno sa decom i kućnim ljubimcama građani su uživali su u park, a igrala se i odbojka uz držanje distance i poštovanje mera za zaštitu od koronavirusa.\nNakon brojnih incidenata pre dve nedelje i tri protesta, radovi su na inicijativu gradonačelnika Zorana Radojičića obustavljeni. Istovremeno je obećano da će se u narednih 10 dana nakon što investitor odgovori na tri ponude grada, održati i sastanak sa predstavnicima inicijative ili dobiti obaveštenje o konačnom dogovoru.\nNakon poslednjeg protesta povukli su se predstavnici obezbeđenja koji su dozvolili građanima ulazak u park uz obaveštenje da je postignut nezvaničan dogovor grada i investitora i da će bager biti povučen.\nBager i dalje stoji u parku, a i pored isteka roka od 10 dana građani nisu dobili nikakvo obaveštenje, a trenutno iz grada niko ne odgovara na brojne pozive i dopise.\n"Nadamo se da će biti ispoštovan dogovor sa gradom i da neće biti ponavljani upadi sa licima koja nemaju propisane legitimacije kakve nalažu propisi o privatnom obezbeđenju. Nepostojanje propisanih legitimacija izaziva sumnju u upotrebu lica koja nemaju licencu za obezbeđivanje i strah građana od nasilnog postupanja", navodi se u saopštenju.\nInicijativa Sačuvajmo naš parkić i UZUZ su nedavno dobili najstariju ekološku nagradu "Zeleni list" Trećeg programa Radio Beograda.


Upućen zahtjev za održavanje vanredne sjednice SO Teslić zbog proljetne sjetve (VIDEO) - Televizija K3\nUpućen zahtjev za održavanje vanredne sjednice SO Teslić zbog proljetne sjetve (VIDEO)\nKolegijum Skupštine opštine Teslić zatražio je od Republičkog štaba za vanredne situacije saglasnost za održavanje vanredne sjednice lokalnog parlamenta radi usvajanja programa sufinansiranja proljetne sjetve na području Teslića, s obzirom na to da Agencija za javne nabavke nije dala saglasnost za hitnost pregovaračkog postupka u nabavci sjemenskog materijala.\nKomandant Štaba za vanredne situacije Teslić Milan Miličević rekao je da je oštinski štab prihvatio inicijativu Ministarstva poljoprivrede, šumarstva i vodoprivrede Srpske za omasovljenje proljetne sjetve i za njeno sufinansiranje za neregistrovana poljoprivredna gazdinstva, ali da se kao realna pokazala njegova bojazan da se javna nabavka po skraćenoj i ubrzana proceduri neće moći relizovati bez saglasnosti Agencije, s obzirom na to da je riječ o iznosu većem od 250.000 KM.\n“Danas je i zvanično stigao faks iz Agencije za javne nabavke u kojem oni ne daju saglasnost za hitnost pregovaračkog postupka u javnoj nabavci sjemenskog materijala jer to ne smatraju direktnom štetom od virusa korona”, izjavio je Miličević novinarima.\nOn je dodao da je opštinski štab inicirao da bude sazvana sjednica skupštinskog kolegijuma s ciljem održavanja vanredne sjednice Skupštine da bude donesena odluka da svim aplikantima bude isplaćena nadoknada koja aproksimativno iznosi 100 KM po domaćinstvu.\n“Naša zajednička današnja poruka svima onima koji su se prijavili jeste da će biti subvencija i da na to mogu sto odsto da računaju”, izjavio je Miličević nakon održane sjednice Kolegijuma lokalnog parlamenta.\nPredsjednik Skupštine opštine Teslić Miroljub Letić rekao je da je na sjednici Kolegijuma dogovoreno da što prije budu obaviješteni Republički štab za vanredne situacije i Ministarstvo uprave i lokalne samouprave, s obzirom da je neophodna njihova saglasnost za održavanje sjednice. On je dodao da je dopis prema tim institucijama već poslat i da se čeka odgovor.\nOn je naveo da se na lokalni poziv prijavilo oko 3.000 ljudi i izrazio zadovoljstvo što su svi predstavnici klubova odbornika izrazili spremnost da se tim ljudima da novčana subvencija shodno predviđenom paketu za sjeme i vještačko đubrivo.\n“Vjerovatno ćemo na sjednici Skupštine donijeti zaključak da ti poljoprivredni proizvođači dostave račune za kupljeni sadni materijal i dostave svoj tekući broj računa na koja će se uplatiti predviđena sredstva”, izjavio je Letić.\nOn je ocijenio da bi po dobijanju saglasnosti vanredna sjednica trebalo da bude održana u utorak ili srijedu, 14. ili 15. aprila, sa tačkom dnevnog reda Program sufinansiranja proljetne sjetve za domaćinstva sa područja opštine Teslić u vrijeme vanredne situacije pandemije virusa korona za 2020. godinu.\nLetić je poručio poljoprivrednim proizvođačima da kupuju sadni materijal koji neće dobiti od opštine.\n“S obzirom na to da su sredstva predviđena budžetom za program poljoprivredne proizvodnje od 300.000 KM, računamo da se uklopimo u tu stavku, a kad budemo usvajali program poljoprivredne proizvodnje, onda ćemo putem rebalansa vjerovatno uvećati stavku i za komercijalna gazdinstva”, rekao je Letić.


FIBA se izvinjava Srbiji zbog greške na SP u Turskoj! – Nadlanu.com\nFIBA se izvinjava Srbiji zbog greške na SP u Turskoj!\nObjavljeno 2. juna 2011. / 16:56:26\n“Sudijske greške su deo sporta i one se dešavaju. Moje životno opredeljenje je da gledamo u budućnost i pozivam i vas da se okrenemo budućnosti”, rekao je Menini.\n“Došao sam u Srbiju jer je ona košarkaška sila i važan član FIBA. Razgovarali smo o mnogim pitanjima sa novim rukovodstvom KSS-a sa kojima delimo mnoge interese. Razgovarali smo o sistemu takmičenja, komercijalnim i drugim pitanjima”, rekao je Menini.\n“Za nas je vitalno da imamo dobre odnose sa FIBA, a hteli smo da stavimo i taccku na Svetsko prvenstvo u Turskoj. Pričali smo o našim planovima, programu i želji da imamo svoje predstavnike u svim telima FIBA”, rekao je Đilas.


02/02/2018 – RTVSANTOS\nZa Miličin normalan vid neophodno je prikupiti još novca\nSredstva u iznosu od 2100 evra za operaciju katarakte na levom oku petnaestomesečne Milice Krstić prikupljena su zahvaljujući humanim i dobrim ljudima. Operacija u Ljubljani je zakazana za 6. mart, ali je potrebno prikupiti još sredstava za terapije nakon zahvata. Humanost ljudi iz naše zemlji i inostranstva još jednom jeRead More →\nKako će teći isplata ovogodišnjih subvencija za poljoprivrednike, zašto je jedan vinogradar iz Aradca rezidbu vinove loze vrši već u januaru, ovo su neke od tema u našoj emisiji “Agrosat” koja je na programu sutra od 17 časova. U toj emisiji govorimo o početku prihrane žitorodnih polja.Read More →\nŠtamparska greška na 10.000 računa za vodu, obratite pažnju\nPodela januarskih računa korisnicima JKP “Vodovod i kanalizacija” je u toku, ali je na oko 10.000 računa štamparskom greškom pogrešno upisana godina i mesec izdavanja računa. Sledeće nedelje će biti podeljeni novi, ali će isti biti obračun, koji je dobro urađen i na ovim prvim podeljenim. Korisnici će moći daRead More →\nMini sajam poljoprivrede održan u Žitištu\nMini poljoprivredni sajam održan je u Žitištu po 12 put. Izvestan broj izlagača predstavio se na ovom sajmu, gde su i IPARD fondovi zauzeli vodeće mesto. Veliko interesovanje poljoprivrednika bilo je ove godine.Read More →\nKolima udario ženu, preminula na licu mesta\nPripadnici Ministarstva unutrašnjih poslova u Zrenjaninu uhapsili su tridesettrogodišnjeg muškarca iz okoline Zrenjanina, zbog postojanja osnova sumnje da je izvršio krivično delo teško delo protiv javnog saobraćaja. Sumnja se da je on juče oko 19 sati na putu između Zrenjanina i Stajićeva, upravljajući automobilom „pežo“ naleteo na ženu (71) izRead More →


Brašno i ulje poskupjeli 10% u BiH - Leutar.net\n30. novembra 2020. LEUTAR Bosna i Hercegovina, Vijesti 0\nBANJALUKA, SARAJEVO – Potrošači u BiH brašno i ulje plaćaju 10 odsto skuplje u odnosu na period od prije nekoliko mjeseci.\n„Recimo, tokom žetve cijena brašna u Srbiji bila je oko 200 evra po toni, sada je oko 230 evra po toni, a mi oduvijek uvozimo brašno iz Srbije. Što se tiče domaćeg brašna, kod mene u firmi nije se mijenjala cijena. Ali, s obzirom na to da je i pšenica poskupjela, možda oko 30 evra po toni, realno je očekivati da i domaći mlinovi podignu cijene“, kazao je Kos za „Nezavisne novine“.\n„Problem je što mi zaista imamo taj fenomen ‘puzajućeg’ poskupljenja, često bez ikakvog opravdanja. Mi živimo u društvenoekonomskom modelu tržišne ekonomije, gdje je slobodno formiranje cijena, ali mi imamo mehanizme koji ipak sprečavaju da dolazi do monopola. Međutim, često nema kontrola“, rekao je za „Nezavisne“ Marin Bago, predsjednik Udruženja potrošača „Futura“ iz Mostara.\n„Porodice u Republici Srpskoj najviše novca u oktobru su trošile za nabavku hrane – 727,9 KM, za stanovanje i komunalne usluge – 591,5 KM te za tekuće održavanje domaćinstva – 105,4 KM“, naveli su iz Saveza sindikata Republike Srpske.


Policija traži da je Đukanović zaštiti od Katnića – Volim Podgoricu\nHome / NOVOSTI / Društvo / Policija traži da je Đukanović zaštiti od Katnića\nPolicija traži da je Đukanović zaštiti od Katnića\nUprava policije zatražila je od Vlade premijera Mila Đukanovića da ih zaštiti od “konstantne atmosfere nepovjerenja” koju navodno proizvodi Specijalno državno tužilaštvo, čime je eskalirao javni rat između ove dvije institucije, nakon višegodišnjeg međusobnog optuživanja i sukobljavanja iza scene.\n“Uprava policije (UP) je izložena konstatnoj atmosferi nepovjerenja, a istovremeno su svi njeni potencijali stavljeni na raspolaganje tužilaštvu. Stoga pozivamo nadležne organe i Vladu da, shodno svojim nadležnostima, obezbijede pravnu zaštitu policijskim službenicima kroz obezbjeđivanje neophodnih uslova i ambijenta za nesmetano i profesionalno obavljanje poslova i zadataka iz nadležnosti UP”, saopštila je sinoć Uprava policije.\nVlada nema nikavih nadležnosti za rad državnog tužilaštva, a nije jasno na koje je druge “nadležne organe” misli Uprava policije. Ništa slično sinoćnjem saopštenju UP nije se do sada dogodilo.\nUP Slavka Stojanovića optužila je Specijalno tužilaštvo da je bez “prezentovanih dokaza” pritvorilo v.d. šefa Odsjeka za sprečavanje organizovanog kriminala i korupcije Dalibora Medojevića i njegovog inspektora Nikolu Terzića.\nIz saopštenja koje je potpisao Tim za odnose sa javnošču, vidi se da su obojica osumnjičeni za stvaranje kriminalne organizacije i zloupotrebu službenog položaja.\nOni su uhapšeni prošle sedmice u istrazi zbog nestanka dijela dokaza koji su oduzeti tokom pretresa kuće Veselina Mujovića.\nMujović je uhapšen prije desetak dana zbog sumnje da je od Svetozara Marovića uzeo oko 800.000 eura da bi navodno dao mito tužiocima. Mujović je pisao premijeru Milu Đukanoviću i drugima o svojim aktivnostima “u poslovima za državu”, a 13 takvih pisama i dva originalna dokumenta poslata Upravi policije nestali su iz dokaza.\n“Menadžment UP MUP-a sa indignacijom odbacuje medijske navode da u policiji ima pripadnika organizovane kriminalne grupe”, saopštila je policija, pojašnjavajući da su ti navodi “direktno proistekli” jer je specijalno tužilaštvo Medojevića i Terzića za to osumnjičilo.\n“Specijalno tužilaštvo ih je, bez ijednog prezentovanog dokaza, osumnjičilo i donijelo rješenje o zadržavanju… Ovim činom Specijalnog tužilaštva i medijskim konstrukcijama izvršen je ne samo atak na lični, porodični i profesionalni integritet policijskih službenika, već i atak na Upravu policije kao jednog od najvažnijih subjekata u sistemu bezbjednosti naše države”, piše u saopštenju UP. “UP nema saznanja niti ijednog dokaza da su Terzić i Medojević članovi kriminalne organizacije, a takođe od strane Tužilaštva policiji nije prezentovan nijedan dokaz koji bi ukazivao na sumnju da su ova dva policijska službenika počinila ta krivična djela”.\nNije jasno zašto bi specijalno tužilaštvo moralo da policiji prezentuje bilo kakve dokaze.\nUprava policije je zaprijetila da će tražiti odgovornost specijalnog tužioca Lidije Vukčević i Specijalnog tužilaštva ako Medojević i Terzić ne budu pravosnažno osuđeni.\n“U interesu je policije da se ovaj slučaj dovede do kraja i u tome ćemo istrajati, a u ovom postupku Tužilaštvo ima punu podršku menadžmenta Uprave policije. Naravno, ukoliko Medojević i Terzić pravosnažnom presudom ne budu osuđeni za krivična djela za koja se terete, kod nadležnih državnih organa ćemo inicirati pokretanje odgovornosti postupajućeg tužioca i nadležnog tužilaštva”.\nU sličnoj spornoj situaciji, ali sa obrnutim ulogama, kada je podgoričko tužilaštvo optužilo inspektora Sinišu Stojkovića da je od tužiteljke Ljiljane Klikovac tražio da odustane od istrage protiv policajca Milenka Rabrenovića, Viši sud je odbio da procesuira Stojkovića.\nPolicija optužuje Vukčevićevu da je selektivno razmatrala slučaj:\n“Ovo iz razloga što postupajući tužilac do sada nije uzeo u obzir razmatranje prekršene procedure u dijelu izuzimanja, dokumentovanja i obezbjeđenja predmeta i tragova prilikom pretresa, iako su sporna pisma i akti mogli nestati u bilo kom momentu od njihovog pronalaska na licu mjesta – stana osumnjičenog V. M. do konstatacije u policijskim prostorijama da nedostaju”.\nPolicija je, međutim, stala na stranu uhapšenih Medojevića i Terzića, optužujući za propuste Odsjek za suzbijanje privrednog kriminaliteta, na čijem je čelu Dragan Radonjić, nedavno imenovan za najbližeg Katnićevog policijskog saradnika.\nMedojević je, prema dosadašnjoj istrazi, naložio Terziću da donese dokaze iz Radonjićevog sektora. Kese sa dokazima nijesu, navodno, bile propisno zapečaćene.\n“Kriv je Radonjić”\nPolicija tvrdi da su sporni pretres u Mujovićevoj kući obavili Radonjićevi, a ne Medojevićevi ljudi:\n“Procedura valjanog i propisnog izuzimanja dokaza je, naime, prekršena samo na jednoj lokaciji od pet lokacija na kojima su vršeni pretresi… Postupajući tužilac nije tretirao i pitanje donošenja sa lica mjesta i ostavljenja nezapečaćenih kesa sa izuzetim predmetima i stvarima u prostoriji Odsjeka za suzbijanje privrednog kriminaliteta koja nije pokrivena video nadzorom, a gdje su kese ostavljene preko noći i pritom nisu bilo propisno obezbijeđene niti ostavljene u sefu. Upravo je Medojević, po konstatovanju da nedostaju sporni akti, o tome odmah obavijestio postupajućeg tužioca. Stoga čudi da Tužilaštvo sumnjiči upravo Medojevića i Terzića da su počinili ova krivična djela a posebno da su članovi kriminalne organizacije”.\nUprava policije je aludirala i na Katnićev raniji rad u vojnom pravosuđu, optužujući specijalno tužilaštvo kako pokušava da od Terzića i Medojevića pokušava da iznudi dokaze.\n“Mjera zadržavanja Medojevića i Terzića, bez prezentovanih dokaza, predstavlja davno prevaziđenu i u zakonu iskorijenjenu metodu militarističkog pristupa da se preko ove mjere pokuša doći do dokaza u formi iznuđenog priznanja, iako bi trebalo da zadržavanje bude mjera određena u cilju obezbjeđenja osumnjičenog lica za dalji tok postupka, a na osnovu pravno relevantnih činjenica i već prethodno prikupljene dokazne građe kroz izviđajni postupak”, saopšteno je iz UP.\nUprava policije je u uvijenoj formi ponovila tvrdnje provladinih medija o “sprezi” Katnićevog tužilaštva i inspektora Predraga Šukovića.\n“Ovakve paušalne i ishitrene odluke Specijalnog tužilaštva, da se Medojević i Terzić liše slobode i zadrže bez ijednog ponuđenog dokaza da su pripadnici organizovane kriminalne grupe, su očigledno imale namjeru da se slučaj nestanka pisama, u sprezi sa pojedinim neraspoređenim službenicima policije, iskoristi za pokušaj diskreditacije Uprave policije i njenog menadžmenta”, piše u saopštenju.\nRežimski mediji su povodom ove afere izvještavali da tužilaštvo i policija ispituju da li se motiv nestanka pisama dovodi u vezu sa inspektorom Predragom Šukovićem i da je “nepoznanica da li će se tužilaštvo baviti spregom Šukovića i ND “Vijesti”.”\nUprava policije tvrdi da je u više navrata doživljavala “nesistemsko i neprofesionalno postupanje od strane Specijalnog državnog tužilaštva, od zalaženja u nadležnosti UP do nepoštovanja policijske procedure u sistemu subordinacije angažovanjem policijskih službenika u konkretnim predmetima od strane ovog tužilaštva bez konsultovanja nadležnih rukovodilaca u policiji”.\nUP tvrdi do su sada u svakom slučaju u kojem su postojali osnovi sumnje, sa valjano prikupljenim dokazima i u saradnji sa nadležnim tužilaštvima, da je bilo koji policijski službenik počinio bilo koje krivično djelo čije se gonjenje preduzima po službenoj dužnosti, te službenike procesuirala krivično i disciplinski.\n“Da bi na objektivan i valjan način utvrdili činjenice, UP će ka MUP-u inicirati angažovanje Odjeljenja za unutrašnju kontrolu policije da ispita svaku pojedinost u vezi sa ovim slučajem i da će u tom postupku policija sa Unutrašnjom kontrolom maksimalno sarađivati”, saopštili su iz UP.\nI Katnić je nedavno od premijera javno tražio da se umiješa i razriješi osmomjesečnu blokadu izbora šefa specijalnog policijskog tima i da mu se omogući da radi. Đukanović je to javno odbio, da bi se, samo nekoliko dana kasnije situacija volšebno završila imenovanjem Radonjića.\nStojanović je prethodno odbijao da imenuje predlog Katnića, a ovaj njegove, među kojima je bio i Medojević.\nPo zakonu, Stojanović predlaže a Katnić daje saglasnost na imenovanje šefa tima.\nKatnić je na kraju insistirao da to bude Radonjić. Stojanović je to odbio javno diskreditujući Radonjića, tvrdeći da njegov sektor loše radi. Sa druge strane, Katnić je rekao je da je predložio Radonjića zbog “sjajnih rezultata Odsjeka za suzbijanje privrednog kriminaliteta na čijem je čelu” i da je taj rad značajno doprinio uspjehu u radu Specijalnog tužilaštva.\nNakon sastanka vrhovnog državnog tužioca Ivice Stankovića, potpredsjednika Vlade i vršioca dužnosti ministra unutrašnjih poslova Duška Markovića, Katnića i Stojanovića, Radonjić je postavljen za šefa tima. Na to mjesto ga je imenovao upravo Stojanović, dva dana nakon što ga je optužio za loše rezultate.\nKatnić je nedavno u parlamentu rekao da se danonoćno vodi specijalni rat protiv njega i njegovih saradnika u tužilaštvu od onih koji treba da budu krivično gonjeni. On je optužio policiju za opstrukciju u nekim predmetima. Policija je optužila Specijalno tužilaštvo da u nekim predmetima, za koje su im dostavili dokaze, nije postupano.\nIz Specijalnog tužilaštva sinoć nijesu htjeli da komentarišu saopštenje Uprave policije.\nStanković: Svi koji nas opstruiraju biće kažnjeni\n“Državno tužilaštvo intenzivno radi na utvrđivanju činjenica i okolnosti koje su dovele do nestanka dokaznog materijala prilikom pretresa imovine lica osumnjičenog za krivično djelo prevara”, kazao je Stanković Radiju Crne Gore, prenosi portal RTCG.\nStanković je rekao da će javnost blagovremeno biti obaviještena o rezultatima.\n“Ono što je sigurno je da tužilaštvo neće dozvoliti da opstrukcije u radu prođu nekažnjeno, odakle god dolazile”, kazao je vrhovni državni tužilac.\nUprava policije: I ranije su nas nezakonito hapsili\nUprava policije navodi da hapšenje i zadržavanje Medojevića i Terzića nisu jedini primjeri “ishitrenih odluka Specijalnog državnog tužilaštva”.\n“Takav primjer je i lišenje slobode policijskog službenika Đoke Golubovića, kojeg je Specijalno državno tužilaštvo (SDT) provobitno osumnjičilo za krivična djela stvaranje kriminalne organizacije i zloupotreba službenog položaja, što je i tada u medijima prouzrokovalo navode da u UP postoje ogranci organizovane kriminalne grupe, a na što, nažalost, tada nismo reagovali. Kao epilog postupanja SDT u tom predmetu sada imamo situaciju da je SDT ustupilo predmet ODT u Kotoru, s obzirom na to da u svom postupanju nije našlo elemente krivičnog djela stvaranje kriminalne organizacije ili drugog krivičnog djela iz nadležnosti SDT, iako je isto kao osnov iskoristilo za lišenje slobode imenovanog. Kao jedan od primjera neosnovanog lišenja slobode navodimo i lišenje slobode građanke iz Budve, koja je po nalogu SDT, na osnovu ličnih podataka koje je SDT dostavilo Upravi policije sa nalogom da se ista liši slobode, neosnovano i greškom SDT uhapšena i tom prilikom joj je ograničena sloboda kretanja, što se u medijima pokušalo predstaviti kao greška policijskih službenika, a za što niko u SDT nije odgovarao. Navodimo da službenici Uprave policije inače imaju kvalitetnu i profesionalnu komunikaciju sa višim i osnovnim državnim tužilaštvima, kao i sa pojedinim specijalnim tužiocima u Specijalnom državnom tužilaštvu”, kaže se u saopštenju.


Home / Ekologija / Neslaganje u EU oko parking mesta za punjenje električnih kola\nOčekuje se da ministri energetike EU odbiju predlog Evropske komisije da najmanje jedno od deset parking mesta ima stanicu za punjenje električnih automobila. To bi, kako je predloženo, važilo za parkinge izgrađene za nove nestambene zgrade, poput kancelarija i šoping molova. Komisijin predlog nije dočekan sa dobrodošlicom i članice, ali i evroposlanici, nastoje da ga ublaže.\nMinistri energetike treba 26. juna u Luksemburgu da usvoje pozicije članica o predlogu Komisije iz novembra kojim se dopunjuju propisi EU o štednji energije u zgradama.\nKomisija je predložila da od 2025. sve novoizgrađene nestambene zgrade sa više od deset parking mesta postave pumpe za punjenje električnih vozila na 10% izgrađenog broja parking mesta.\nNestambenim zgradama smatraju se građevine u kojima se “manje od polovine ukupne korisne površine koristi za stanovanje”.\nIsto pravilo “jedno od deset” primenjivaće se za postojeće nestambene zgrade koje prolaze kroz “značajno renoviranje”.\n“Značajno renoviranje” podrazumeva radove čija je cena u visini najmanje 25% vrednosti zgrade ili koji obuhvataju više od 25% građevinskih radova na zgradi na zidovima, krovovima, temeljima.\nNove odredbe trebalo bi da pomognu da se reši problem “šta je starije, kokoška ili jaje” koji onemogućava brzi prelazak sa kola sa motorima sa unutrašnjim sagorevanjem na električne automobile. Naime, ako ne bude dovoljno stanica za punjenje, ljudi neće kupovati električna kola a sve dok je tako, nema ni mnogo podsticaja za instalaciju stanica za punjenje.\nJedna visoka zvaničnica EU koja je želela da ostane anonimna rekla je novinarima da je taj predlog bio “pomalo inovativna ideja” koju će članice odbiti iz više razloga.\n“Energetskom efikasnošću bave se ministri energetike. Ako govorimo o e-mobilnosti, stanicama za punjenje, to je tema za ministre transporta. A oni ne razgovaraju uvek jedni s drugima”, rekla je ta zvaničnica EU, preneo je EUObserver.com.\n“Drugi argument je, kako smo čuli, cena. Oni kažu da je to preskupo”, rekla je ona i dodala da je, po mišljenju Evropske komisije, procenjena cena od 3.500 evra po stanici za punjenje “minorna” u odnosu na ukupne troškove renoviranja i izgradnje zgrada.\nTreći argument je da članice žele same da odluče kako će povećati broj stanica za punjenje električnih vozila umesto da ih obavezuju pan-EU ciljevi.\nMalta, predsedavajuća EU do kraja juna, predložila je da se odredbe ublaže i da se umesto “jednog od deset” instalira “najmaje jedno mesta za punjenje” električnih vozila.\nZvaničnica EU međutim smatra da to “nije dovoljno ambiciozno” i kaže da bi u tom slučaju”zgrada sa 200 parking mesta mogla da ima samo jedno mesto za punjenje”.\nDrugi izvor blizak maletškom predsedavanju kaže da je Malta “nastojala da najviše što je moguće izađe sa prihvatljivim kompromisom”.\n“Možete da dovedete konja do vode ali ga ne možete naterati da pije”, slikovito je rekao taj zvaničnik.\n“Čini se da za ono što je na stolu postoji neophodna podrška”, rekao je taj izvor dodajući da su spone tačke uglavnom “pitanje cene, tehnički problemi i administrativne teškoće, posebno kada je reč o već postojećim zgradama”.\nU izmenjenom tekstu se uvodi zahtev postavljanja “infrastrukture, odnosno provodnika za električne kablove, koja će kasnije omogućiti postavljenje pumpi za punjenje električnih vozila na svakom trećem parking mestu”.\nI evroposlanici razvodnjuju odredbe\nPre nego što novi propisi o štednji energije postanu zakon, treba da ih odobre članice i Evropski parlament.\nKljučni čovek za to pitanje u Parlamentu Bendt Bendtsen takođe je za ublaženo pravilo “jedno od deset”.\nU njegovo nacrtu izveštaja predlaže se da izvođači radova na novim nestambenim zgradama samo opreme svako deseto parking mesto “adekvatnom opremom” koja će omogućiti instaliranje stanice za punjenje a ne i da postave tu stanicu.\nBendtsen takođe kaže da, kada je reč o postojećim nestambenim zgradama, propis treba da važi samo za one kod kojih će biti značajno renovirani “elektroinstalacije ili parkinzi”. To je uža definicija od one koju je predložila Komisija.\nTaj nacrt izveštaja predstavlja tek prvu verziju i moguće je da će je evroposlanici još menjati.\nInače, nastojanja usmerena na štednju energije u sektoru zgrada u sklopu su obaveze koju je preuzela EU da kroz energetsku efikasnost smanji potrošnju energije “za najmanje 27%”. To obećanje dali su lideri EU na samitu u oktobru 2014. a zatim ga potvrdili u Parizu, na pregovorima o klimatskim promenama koji su krajem 2015. završeni usvajanjem globalnog sporazuma.


RTS :: Mihajlović: Sreću moramo da zaslužimo\nFudbal Mihajlović: Sreću moramo da zaslužimo\nnedelja, 25. okt 2020, 13:47 -> 14:48\nSrpski trener Siniša Mihajlović bio je vrlo razočaran posle sinoćnog poraza Bolonje od Lacija sa 2:1 u petom kolu Serije A. Uprkos nezadovoljstvu, Mihajlović je istakao da će njegov tim nastaviti sa dobrim igrama koje će doneti i pobedu.\nPosle trećeg uzastopnog poraza Bolonje u Seriji A Siniša Mihajlović je konstatovao da je njegov tim igrao dobro a uzroke poraza je pripisao spletu nesrećnih okolnosti.\n"U poslednje tri utakmice stalno pričamo o istim stvarima - igramo bolje od naših rivala, a kući odemo praznih šaka, bez bodova. Meni je žao mojih fudbalera jer... bili su kažnjeni za prvi kiks koji su napravili. Izgubili jesmo, ali da bismo pobedili - sreću moramo da zaslužimo", smatra Mihajlović.\nSrpski stručnjak je ukratko analizirao igru protivnika i istakao da Rimljani nisu imali veliki broj prilika tokom meča ali su ih dobro iskoristili.\n"Lacio nam je dao dva gola iz jednog i po šuta. Treba se sada držati dobro, dug put nas čeka. Treba da nastavimo da naporno radimo, da prikažemo svoje kvalitete, jer jedno je sigurno - mi ćemo igrati dobro, ali nam nešto više od toga treba za pobede", zaključio je Mihajlović.\nBolonja posle pet mečeva ima samo jednu pobedu protiv Parme uz četiri poraza i nalazi se trenutno na 18. mestu Serije A, sa svega tri osvojena boda.


U Pirotu otvorena Kancelarija za ruralni razvoj | Glas javnosti\nPočetna > Srbija > U Pirotu otvorena Kancelarija za ruralni razvoj\nPIROT - Kancelarija za ruralni razvoj, koja će raditi pod okriljem Ministarstva poljoprivrede, vodoprivrede i šumarstva, otvorena je u Pirotu. Manifestaciji je prisustvovao ministar poljoprivrede, vodoprivrede i šumarstva Saša Dragin, a do sada su otvorene 143 takve kancelarije.\n"Suština ove ruralne mreže je da pomogne poljoprivrednicima u diversifikaciji poljoprivredne proizvodnje i da im pomogne u svim onim aktivnostima na selu koje mogu da unaprede život na selu. Niko neće želeti da živi na selu ukoliko selo kao grad ne bude imalo prodavnice, ambulante, veterinara i sve one sadržaje koji život čine punim", rekao je Dragin. Ministar je dodao da se time posebno pomažu marginalni krajevi u Srbiji koji su u nekoj vrsti letargije već godinama.\n"Troškove rada ovih kancelarija finansira Ministarstvo. Na taj način se omogućava i poljoprivrednicima da imaju svoju službu koja će im pomoći i u aplikaciji za razne programe Ministarstva da bi im pomogli da žive na selu i da se bave poljoprivredom", kazao je on. Dragin je dodao da će Kancelarija praviti planove za razvoj tog dela Srbije. "Kancelarija će sarađivati sa regionalnom kancelarijom u Nišu i ono što je najbitnije je da poljoprivrednicima bude servis da sve one mere koje Ministarstvo donosi objašnjava poljoprivrednicima", rekao je Dragin.


“Vegapčić” predstavlja tradicionalni srpski proizvod “ćevap” napravljen u veganskoj varijanti, bez mesa i drugih komponenti animalnog porekla, s ciljem da dočara prepoznatljiv tradicionalni ukus srpskog ćevapa ljudima koji ne konzumiraju meso. Proizvod se pravi od proklijalog semena celog zrna i pored visokih zdravstvenih prednosti i niske kalorijske vrednosti, takođe ima prepoznatljiv ukus tradicionalnog srpskog ćevapa. Posebna prednost se ogleda u tome da je jedan od retkih proizvoda na svetskom tržištu napravljen od proklijalih žitarica.\nProdaja se vrši po marketima organske i zdrave hrane, a proizvod je prihvaćen i u restoranima specijalizovanim za vegetarijansku hranu. Posebno je zanimljivo što su ga prihvatili restorani i fast food-ovi specijalizovani za tradicionalni srpski roštilj, kao posnu varijantu.\nSirovine za proizvodnju Vegapčića nabavljaju se lokalno i od domaćih malih proizvođača, a kompanija Živi 100 d.o.o. nalazi se u Kraljevcima, gde se nalazi klijarnik i proizvodi proklijalo seme za Vegapčiće i druge proizvode koje izrađuju.


Univerzitet u Beogradu (UB) popravio je svoju prošlogodišnju poziciju i napredovao za oko 600 mesta na najnovijoj Vebometriks listi, pa je među 12. 000 univerziteta u svetu zauzeo 625. mesto.\nNa nedavno objavljenoj listi, UB je bolje pozicioniran od univerziteta u Mariboru, Bukureštu, Sofiji, Zagrebu, Sarajevu, ali je i slabiji od bečkog, ljubljanskog, budimpeštanskog, atinskog i Univerziteta u Brnu, rekao je Tanjugu rektor UB Branko Kovačević.\nMeđu univerzitetima u istočnoj Evropi, lider je Univerzitet u Brnu, dok je UB zauzeo 19. poziciju i jedino je još Univezitet u Novom Sadu od visokoškolskih ustanova iz Srbije zauzeo mesto među 100 najboljih u tom delu Evrope, odnosno nalazi se na 96. mestu.\nUniverzitet u Nišu je na 1. 622. mestu, Univerzitet u Kragujevcu na 1.753. mestu, dok su privatni univerziteti Singidunum i Megatrend zauzeli 5.485, odnosno 8. 854. mesto.\nVebometriks listu sačinjava dva puta godišnje, u januaru i julu, španska istoimena organizacija, specijalizovana za procenu uticaja i značaja visokoškolskih ustanova na Internetu.\nKriterijumi na osnovu kojih Vebometriks rangira univerzitete sveta odnose se na njihovu vidljivost na Internetu, broj i obim strana prezentacije, popularnost i broj ulazaka, kao i uticaj internetskih strana svakog univerziteta.\nTa organizacija pratila je rad 12.000 univerziteta u svetu, vidljivost podataka o studentima, lični karton nastavnika, projekte, publicističke aktivnosti, naučne radove i uticaj univerziteta na okolinu, rekao je rektor Kovačević i podsetio da je UB lane bio tek među 1.200 univerziteta, a da je 2009. godine bio na 299. poziciji u svetu.\n"Glavni razlog za slabije mesto je gašenje domena yu i prelazak na domen rs, pa je pojedinim fakultetima trebalo vreme da se prilagode, neki su postali nevidljivi, a drugi su imali duple domene, što takođe nije dobro", rekao je Kovačević.\nOn je naveo da za vreme pravljenja "španske" liste nisu bile vidljive uticajne članice, poput Elektrotehničkog instituta "Nikola Tesla" ili pojedinih fakulteta, koji su u međuvremenu, ipak, prešli na domen rs i istakao da je za bolju poziciju neophodno unaprediti informacioni sistem, integrisanje u univerzitet, ažuriranje i poboljšati razmenu podataka među visokoškolskim ustanovama.


Dečji kulturni centar Beograd (Takovska 8) ovog leta organizuje besplatne letnje programe na otvorenom prostoru.\nTokom jula i avgusta biće organizovano pet poludnevnih izleta za decu i mlade uzrasta od 7 do 15 godina. Deca će imati priliku da učestvuju u ekološkoj avanturi „Beogradski rečni safari” i da obiđu ogledno dobro Poljoprivrednog fakulteta – Radmilovac, Pančevo, Starčevo, Deliblatsku peščaru, Obrenovac i Obedsku baru.\nVeliko ratno ostrvo je prirodna oaza u Beogradu koja pored vrednih prirodnih karakteristika ima istorijski i strateški značaj za Beograd. Cilj ekološke avanture je da mladi shvate značaj i specifičnost biodiverziteta i da se upoznaju sa zaštićenim biljnim i životinjskim vrstama zbog kojih je Ratno ostrvo zaštićeno od strane Zavoda za zaštitu prirode Srbije.\nIstraživačka akcija, koju predvodi ekolog Marijana Petrović, namenjena je deci koja žele da istraže netaknutu divljinu u srcu grada, na kojoj živi 146 vrsta ptica i gde se gnezdi orao belorepan. Tom prilikom učesnici će moći da sakupe biljke za herbarijum, posmatraju ptice dvogledom, postave zamke za insekte, fotografišu prirodu i saznaju zašto je ostrvo bilo strateški važno u prošlosti i koliko je brodova potopljeno u njegovom akvatorijumu.\nČetvrtak, 9.7.2020, 11:00-15:00\nPetak, 10.7.2020, 11:00-15:00\nOkupljanje učesnika u 10:30 kod Hotela Jugoslavija\nUzrast: 11-15 godina\nObilazak oglednog dobra Poljoprivrednog fakulteta – Radmilovac\nPonedeljak, 17.8.2020, 8:30\nOkupljanje učesnika ispred DKCB\nUrednik programa: Snežana Stanković\nObilazak Pančeva, Starčeva i Deliblatske peščare\nPonedeljak, 26.8.2020, 8:30\nObilazak Obrenovca i Obedske bare\nPonedeljak, 31.8.2020, 8:30


Održana 19. sednica Skupštine opštine Bela Crkva\npetak, 30 novembar 2018 17:01\nRedovna 19. sednica SO Bela Crkva održana je u četrvtak, 29. novembra. Razmatrane su 4 tačke dnevnog reda, uz prisustvo 30 odbornika.\nRazmatranje Informacije o izvršenju budžeta opštine za period od 01.01.2018 do 30.09.2018. godine bila je uvodna tačka koju je obrazložila Svetlana Kitanović, načelnica odeljenja za finansije i društene delatnosti.\n„U periodu januar – septembar 2018. godine, budžet opštine Bela Crkva ostvario je priliv sredstava u iznosu od 389.536.017 dinara, što u korelaciji sa pristiglim sredstvima do 30.09.2018. godine, a koja sadrži i planirana primanja od kreditnog zaduživanja, predstavlja 68%, odosno bez kreditnog zaduživanja 72%. Kada se posmatraju stavke realizacije planiranih prihoda, primećuje se izvršenje plana budžeta u realnim granicama za posmatrani period. Struktura izvršenih rashoda i izdataka iz budžeta za period januar – septembar u iznosu je u iznosu od 404.849.201 dinara, ili 67% plana. Suficit po završnom računu budžeta opštine za 2017. godinu raspoređen je u 2018. godini u iznosu od 36.016.064 dinara.” – rekla je Kitanović.\nInformacija o izvršenju budžeta opštine za prvih devet meseci 2018. godine usvojena je većinom glasova prisutnih odbornika, pa se pristupilo razmatranju Odluke o drugom rebalansu budžeta opštine Bela Crkva za 2018. godinu.\nDrugi rebalans budžeta opštine Bela Crkva projektovan je na iznos od 550 miliona dinara, a osnovni razlog za izradu drugog rebalansa je preraspodela pojedinih pozicija u budžetu i pristigla namenska sredstva od viših nivoa vlasti, koja prethodnim rebalansom nisu bila predviđena.\nOdluka o drugom rebalansu budžeta za 2018. godinu, kao i Odluka o utvrđivanju prosečnih cena kvadratnog metra odgovarajućih nepokretnosti za utvrđivanje poreza na imovinu za 2019. godinu na teritoriji opštine Bela Crkva, usvojena je većinom glasova prisutnih odbornika.\nUsvojen je i predlog Odluke o pristupanju donošenju Statuta opštine Bela Crkva.\nPredsednik SO Bela Crkva Marjan Aleksić ocenio je da je sednica SO Bela Crkva protekla u najboljem mogućem redu, ali i da su pojedini odbornici opozicije pokušali da iznose primedbe koje nisu argumentovane, da su ih predstavnici stručnih služni dematovali i ukazali na to gde greše i pojasnili im šta je izvršenje budžeta, a šta završni račun.\n„Na sednici je bilo i pitanje oko izgradnje pijace u Beloj Crkvi. Mogu da kažem da je ovo veoma značajan projekat za našu opštinu i da radovi napreduju predviđenom dinamikom. Što se tiči cena zakupa tezgi na novoj pijaci, po mojim saznanjima, cene će ostati iste, a eventualmo može doći i do smanjenja cena zakupa tezgi“ – rekao je Aleksić.\nBela Crkva dobija i sredstva za izgradnju sportske hale\nPo pitanju razvoja belocrkvanske opštine, Aleksić je istakao da je u proteklom periodu urađeno mnogo više nego godinama unazad. Privodi se kraju gasifikacija, zahvaljujići Vladi AP Vojvodine završen je novi blok specijalističke bolnice u Beloj Crkvi, a dobijena su sredstva i za nove bolničke kreveta, tako da uskoro očekujemo i useljenje u novi blok bolnice, objasnio je predsednik SO Bela Crkva Marjan Aleksić.\n„Na zajedničkoj sednici Vlade Republike Srbije i Pokrajinske vlade, doneta je odluka o finansiranju izgradnje sportske hale u Beloj Crkvi, što je veoma značajno za nas jer se radi o iznosu od 193 miliona dinara“ – naglasio je Aleksić.\nPojedini odbornici opoziciji imali su niz pitanja vezanih za izvršenje budžeta opštine Bela Crkva za prvih devet meseci, iznoseći neosnovane tvrdnje da se radi o gubitku. I nakon detaljnih objašnjenja načelnice finansija, oni i dalje nisu razumeli šta su tekući prihodi, a šta rashodi, i kako se raspoređuje suficit iz 2017. godine, pa smo o tome razgovarali sa Svetlanom Kitanović.\n„Svako ko racionalno posluje neće sredstva suficita iz prošle godine čuvati na tekućem računu. Kada su sredstva preneta u 2018. godinu, ona će se trošiti za namenu za koju su pristigla. Zato je 15.313.000 dinara suficita iz prošle godine potrošeno, tako da je 30. septembra na tekućem računu bilo 29 miliona dinara iz suficita. Nema nikakvog gubitka, likvidnost opštine uvek je na odgovarajućem nivou, sredstva se ne troše u većem iznosu od prispelih sredstava“ – istakla je Kitanović.\nNa samoj sednici SO Bela Crkva mogle su se čuti i neargumentovani stavovi da su smanjena sredstva za putnu i komunalnu infrastrukturu, u okviru II rebalansa budžeta za 2018. godinu, a evo šta o tome kaže načelnica finansija:\n„Mogu reći da se ovaj rebalans budžeta za 2018 godinu, uglavnom zasniva na zahtevima korisnika, da se vodilo računa o prihodima za deset meseci, kao i o potrebama korisnika do kraja godine. Kada se radi o rashodnoj strani drugog rebalansa budžeta, imamo povećanje kod komunalne delatnosti, putne infrastrukture, kod zaštite životne sredine i primarne zadravstvene zaštite, što najviše i interesuje stanovnike opštine Bela Crkva“ – objasnila je Svetlana Kitanović.\nNa sednici SO Bela Crkva, predsednik opštine Darko Bogosavljević ocenio je da belocrkvanska opština u poslednjih nekoliko godina napreduje, da su vidljivi rezultati rada prvenstveno u izgradnji industrijske zone i u otvaranju 300 novih radnih mesta u fabrici obuće, i da se uskoro i očekuje izgradnja novog proizvodnog pogona ove fabrike u samoj industrijskoj zoni.\nViše vesti iz ove kategorije: « Obeležen Dan Narodne biblioteke u Beloj Crkvi Uspešno realizovan IPA projekat „Čuvari tradicije“ »


Vučiću istekao rok, ali je još u upotrebi! OVO SU FINALNI POTEZI AMERIKE KOJI SLEDE – Otvoreno\nNaslovnaVestiVučiću istekao rok, ali je još u upotrebi! OVO SU FINALNI POTEZI...\nVučiću istekao rok, ali je još u upotrebi! OVO SU FINALNI POTEZI AMERIKE KOJI SLEDE\nSrbija je rasturena, opljačkana i ponižena. Bez suvereniteta, s pogaženim Ustavom pretvorena je u teritoriju nedefinisanih granica, na kojoj živi najsiromašniji narod u Evropi, pod vlašću najbogatije kaste politikanata i kriminogenih tajkuna. Iako su i građani Srbije značajno doprineli, za takvo katastrofalno stanje najzaslužnije su Sjedinjene Američke Države. Amerika tri decenije uništava privredu Srbije, političkom scenom upravlja isključivo u svom interesu, podržava lokalne diktatore i guši sve napore koji vode ka demokratizaciji društva, stvaranju pravne države, zaštiti ljudskih prava i slobodi medija. U takvim okolnostima Amerika privodi kraju proces stvaranja “postkosovske Srbije”. Od Srbije se traži da izvrši pritisak na Republiku Srpsku, kako bi se omogućila unitarizacija Bosne i Hercegovine, a potom i da pregovore s kosovskim vlastima završi tzv. Sporazumom o dobrosusedskim odnosima. Amerikanci nepotrebno prete Aleksandru Vučiću “srpskim prolećem”, on je već pristao da pogazi sve državne i nacionalne interese kako bi opstao na vlasti.


POVEĆANJE MINIMALCA I PENZIJA - Beograduživo.rs\nHome»INFO»POVEĆANJE MINIMALCA I PENZIJA\nPOVEĆANJE MINIMALCA I PENZIJA\nAutor NR InTeam /\t 31. децембра 2019. INFO\nPOVEĆANJE MINIMALCA I PENZIJA – Od srede, 1. januara 2020. godine minimalac će biti povećan za iznos od 172,54 dinara (neto) po satu, a počeće da važi i indeksiranje penzija po takozvanoj švajcarskoj formuli.\nKada je u pitanju povećanje minimalne mesečne zarade, ono 11,1 odsto u odnosu na dosadašnji iznos i iznosiće prosečno 30.022 dinara. U godini za nama, minimalac je bio 27.022 dinara.\nMinimalna cena rada, bez poreza i doprinosa za obavezno socijalno osiguranje za 2019. godinu iznosila je 155,30 dinara (neto) po radnom času. Vlada Srbije usvojila je 13. septembra 2019. godine Odluku o visini minimalne cene rada za period januar-decembar 2020. godine.\nŠto se tiče povećanja penzija, prema novoj ideksacija penzija, primanja oko 1,7 miliona penzionera u Srbiji biće usklađena sa 50 odsto inflacije i 50 odsto rasta prosečne zarade. Ovo bi trebalo da znači da će svaki penzioner dobijati penziju veću za 5,4 odsto.\nPRETHODNA VESTUZ REPLIKU PIŠTOLJA OPLJAČKAO PUMPU – UHAPŠEN MUŠKARAC\nSledeća vest BEOGRAD UŽIVO – ŠTA STE NAJVIŠE ČITALI U 2019. GODINI?


SZC: "Novo Cerovo" će biti prvi zeleni rudnik u Srbiji - Bor 030\n21. oktobra 2021. | 06:39\nNaslovna Vesti Društvo SZC: „Novo Cerovo“ će biti prvi zeleni rudnik u Srbiji\n16.5.2021. | 22:43\nKompanija Srbija Ziđin Koper (Serbia Zijin Copper (SZC)) počela je sa ozelenjavanjem kosina odlagališta u rudniku „Novo Cerovo“.\nOd preuzimanja Rudarsko-topioničarskog basena (RTB) Bor kineska kompanija je uložila 77,68 miliona dolara u upravljanje životnom sredinom i ekološkom obnovom.\nVeliki deo tog novca investiran je u rekultivaciju degradiranih rudarskih površina i sanaciju istorijskog nasleđa, a po rečima zamenika generalnog direktora SZC za bezbednu proizvodnju Qiu Weijuna, za nešto manje od dve i po godine zasađeno je više od 61.300 sadnica, ozelenjeno 349.000 kvadratnih metara i propisno zbrinuto 21.024 tone običnog i 678,3 tone opasnog otpada.\n„Učinjeni su veliki napori u oblasti zaštite životne sredine i celokupna ekološka situacija danas je znatno bolja. Ojačane su i sanirane brane na flotacijskim jalovištima svih rudnika i postignuti izvanredni rezultati prilikom preduzimanja brojnih mera za rešavanje problema sa prašinom, čvrstim otpadom, dimnim gasovima, bukom itd. U toku je ojačavanje stare linije odvodnjavanja u rudniku „Veliki Krivelj“, a u pripremi izgradnja novog sistema odvodnjavanja“, rekao Qiu Weijun.\nMenadžment Kompanije i čelnici Gradske uprave Bora posadili su zajedno prve sadnice četinara u akciji ozelenjavanju kosina odlagališta u rudniku „Novo Cerovo“.\nPrvi beli bor zajedno su zasadili gradonačelnik Bora Aleksandar Milikić i generalni direktor SZC Jian Ximing.\n„Ova akcija je prvi od mnogobrojnih koraka koje ćemo učiniti u pravcu prvog zelenog rudnika u Srbiji, a „Novo Cerovo“ će to postati u bliskoj budućnosti. Uložićemo još više u oblast zaštite životne sredine i izraditi srednjoročni i dugoročni plan proizvodnje i izgradnje u narednih 2 + 3 + 5 godina. Takođe, naporno ćemo raditi i kako bismo rešili istorijsko nasleđe. Iako po Ugovoru o strateškom partnerstvu sa Vladom Srbije kompanja nema odgovornost za upravljanje problemima koje je nasledila od RTB-a Bor, Serbia Zijin Copper će uložiti više truda i investicija u njihovu sanaciju radi boljeg i kvalitetnijeg života u Boru i Majdanpeku. Jer, nisu samo Borani svedoci naše upornosti, već to vide i ljudi u Majdanpeku“, kazao je Jian Ximing.\nDokument o desetogodišnjem planu razvoja će, po njegovim rečima, sadržati oblast zaštite životne sredine, a najveća investicija biće realizovana u topionici. Biće izgrađeni ekološki agregati za sakupljanje i prečišćavanje dimnih gasova, sistem za odsumporavnaje, nove konvertore i nove anodne peći, a sve kako bi kvalitet vazduha u Boru bio u potpunosti poboljšan. Novi investicioni plan biće sačinjen po standardima Evropske unije, podvukao je generalni direktor SZC.\n„Pokazalli ste veliku društvenu odgovornost prema svima nama i radujem se što vam je ekologija jedna od bitnih faza u razvoju. Siguran sam da ćemo svi u Boru, na primeru vaših aktivnosti, naučiti da rudarstvo može da bude zeleno i uz poštovanje svih evropskih i svetskih standarda. Ozbiljan napredak u razvoju Zijina vidi se na svakom koraku i svi znamo da ste u prethodne dve i po godine investirali više od 700 miliona dolara u razvoj rudarstva i zaposleili više od 1.200 novih radnika. Doprinos Zijina rastu BDP-a Republike Srbije je očigledan, kao što je evidentan i viši standard zaposlenih, ali i „teža“ gradska kasa“, rekao je gradonačelnik Bora Aleksandar Milikić.\n„Bor i Ziđin će zajedničkim radom biti još uspešniji i verujem da ćemo ne samo Srbiji i Evropi, već i celom svetu, pokazati da rudarstvo može da bude zeleno“, poručio je Milikić.


Čak 6 miliona dinara Nišlije su platile svetleće ukrase kojima su, kako kažu u Gradskoj upravi, okićene Gradska kuća u Nišu, Skupština grada, kao i nekoliko drveta u centru. Inače, na tenderu je učestvovao samo jedan ponuđač i to firma Keep light , koju su mediji osporavali zbog ...\nČak šest miliona dinara Nišlije su platile svetleće ukrase kojima su, kako kažu u Gradskoj upravi, okićene Gradska kuća u Nišu, Skupština grada, kao i drveće. Kako pišu Južne vesti , na tenderu je učestvovao samo jedan ponuđač i to firma Kip lajt, koju su mediji osporavali zbog ...\nČak šest miliona dinara Nišlije su platile svetleće ukrase kojima su, kako kažu u Gradskoj upravi, okićene Gradska kuća u Nišu, Skupština grada, kao i drveće, pišu Južne vesti. Kako pišu Južne vesti , na tenderu je učestvovao samo jedan ponuđač i to firma Kip lajt, koju su ...\nČak šest miliona dinara Nišlije su platile svetleće ukrase kojima su, kako kažu u Gradskoj upravi, okićene Gradska kuća u Nišu, Skupština grada, kao i drveće, pišu Južne vesti. Kako pišu Južne vesti, na tenderu je učestvovao samo jedan ponuđač i to firma Kip lajt, koju su mediji ...\nŠest miliona dinara Nišlije su platile svetleće ukrase kojima su, kako kažu u Gradskoj upravi, okićene Gradska kuća u Nišu, Skupština grada, kao i drveće. Kako pišu Južne vesti, na tenderu je učestvovao samo jedan ponuđač i to firma Kip lajt, koju su mediji osporavali zbog ...